
KLOSTERTRYKKERIET 


Fra  missionens  præsidentskab. 

Vi,  som  er  medlemmer  af  Kirken  og  har  en  bedre  forståelse 
af  livet  og  dets  hensigter,  og  nyder  alle  de  mange  velsignelser, 
som  vi  gør,  burde  i  sandhed  bøje  os  ydmygt  og  udtrykke  vor 
taknemmelighed  for  de  velsignelser,  som  Gud  så  nådigt  har 
givet  til  hele  menneskeheden. 

Utaknemmelighed  er  måske  en  af  de  største  synder  i  livet. 
Den  skaber  en  hindring  mellem  menneskene  og  udelukker 
lyset  fra  Guds  ånd.  Den  gør  det  menneske,  som  lader  den 
vokse,  til  et  egoistisk,  ynkeligt  væsen.  Den  dræber  troen  og 
bringer  mennesket  til  det  mørkets  rige,  hvor  han  er  underka- 
stet Satans  prøver  og  fristelser.  For  den  er  et  af  djævelens 
våben. 

Vi  som  et  folk  skulle  være  taknemmelige  mod  vor  Fader  i 
himlen.  Han  har  givet  os  Jesu  Kristi  evangelium.  Vi  har 
præstedømmet  og  de  velsignelser,  der  ledsager  det.  Vi  har  det 
privilegium  at  kunne  tjene  i  Hans  navn. 

For  at  være  taknemmelig  må  man  ofte  tælle  Hans  mange 
velsignelser  og  derefter  alvorligt  og  begejstret  udtrykke  den 
taknemmelighed,  som  man  føler  i  sit  hjerte.  Følelsen  af  tak- 
nemmelighed vokser  stærkere,  når  vi  giver  udtryk  for  den 
overfor  dem,  der  er  ansvarlige  for  vore  velsignelser.  Vor  Fa- 
der har  sagt:  „Den,  der  modtager  alt  med  taknemmelighed, 
skal  blive  herliggjort,  og  de  jordiske  ting  skal  tilfalde  ham 
hundrede  fold,  ja,  mere."   (Lære  og  Pagter  78:  19). 

At  udtrykke  sin  taknemmelighed  hørligt  gennem  bøn  er  vig- 
tigt, men  det  stærkeste  og  mest  virksomme  udtryk  for  den  er 
det,  der  udtrykkes  ved,  at  man  alvorligt  og  uselvisk  hengiver 
sig  til  pligten  - —  ved  det,  vi  yder  over  for  Gud  og  vore  med- 
mennesker, og  ved  lydighed. 

Lad  hver  dags  gerning  være  en  demonstration  af  vor  påskøn- 
nelse for  de  velsignelser,  vi  får  fra  vor  Fader  i  himlen,  ved  at 
vi  yder  af  vor  tid  og  vore  talenter  på  det  arbejde,  Han  har 
kaldet  os  til  at  udføre. 

Missionspræsidentskabet. 

Apostel  Joseph  F.  Merrill. 


Apostel  Joseph  F.  Merrill  død. 

Sidste-dages  hellige  overalt  i  Kir- 
ken sørgede,  da  ældste  Joseph  F. 
Merrill  af  De  Tolv  Apostles  Råd  uven- 
tet afgik  ved  (loden  lørdag  nat  den  3. 
februar  1952.  Ældste  Merrild,  som 
den  24.  august  sidste  år  blev  83  år, 
var,  for  han  dode,  det  ældste  medlem 
af  Kirkens  generalautoriteter. 

Lørdag  aften  havde  ældste  Merrill 
ledet  det  første  mode  i  Ensign  Stakes 
kvartårlige  konference  i  Salt  Lake 
City,  og  i  den  stav,  som  han  var  med- 
lem af.  Ved  glimrende  helbred  og  i 
strålende  humor  holdt  han  en  tale, 
som  var  en  stor  inspiration  for  den 
store  forsamling. 

Efter  at  han  var  kommet  hjem  til 
sin  søn,  dr.  Rowland  H.  Merrill,  hvor  han  boede,  omkring  kl.  10  om 
aftenen,  talte  han  et  kort  stund  med  medlemmerne  af  familien,  for 
han  gik  til  sengs.  På  et  eller  andet  tidspunkt  i  løbet  af  natten  sov 
han  stille  ind  i  døden,  sandsynligvis  af  et  hjerteslag. 

Ældste  Merrill  blev  ordineret  til  apostel  for  mere  end  tyve  år 
siden,  den  8.  oktober  1931,  og  som  apostel  har  han  besøgt  næsten 
hver  eneste  stav  i  Kirken  og  rejst  vidt  omkring  i  Europa,  hvor  han 
præsiderede  over  den  europæiske  mission   fra   1933   til   1936. 

Som  formand  for  Kirkens  Anti-Liquor-Tobacco  Comittee  ydede 
ældste  Merrill  en  stor  indsats  for  Kirkens  medlemmer  og  særlig  for 
præstedømmets  kvorums,  ved  at  bringe  til  deres  kundskab  de  sidste 
videnskabelige  undersøgelser  og  kendelser  angående  den  skade,  som 
tobak  og  spiritus  forvolder. 

Før  sin  kaldelse  til  De  Tolvs  Råd  havde  ældste  Merrill  virket  som 
Kirkens  kommissionær  for  uddannelse,  som  medlem  af  Generalbe- 
styrelsen for  Unge  Mænds  Forening,  som  medlem  af  præsidentskabet 
for  Granite  Stake,  som  medlem  af  bestyrelsen  for  Ungdomsforenin- 
gen i  Salt  Lake  Stake,  og  havde  været  præsident  for  Ann  Arbor 
Braneh,  medens  han  studerede   ved  universitetet  i   Michigan. 

Om  det  eksemplariske  liv,  som  ældste  Merrill  førte  og  var  talsmand 
for,  udtalte  Det  Første  Præsidentskab  ved  hans  død: 

„Endnu  en  gang  er  en  stor  forsvarer  for  sandhedens  sag  blevet 
kaldt  hjem  —  ældste  Joseph  F.  Merrill,  medlem  af  De  Tolv  Apostles 
Råd.  I  mange  år  har  han  udført  ethvert  hverv,  der  blev  pålagt  ham, 
aldrig  undskyldt  sig,  aldrig  skulket,  aldrig  beklaget  sig.  Han  har 
været  en  mand,  der  altid  var  parat  i  Herrens  tjeneste,  rede  til  at  ud- 
føre enhver  opgave,  som  blev  pålagt  ham,  og  også  rede  til  i  tilfælde 
af  forfald  at  påtage  sig  de  opgaver,  som  var  pålagt  andre. 

Hans  tro  var  stor;  hans  mod  ubøjeligt.  Han  var  dristig,  når  han 
fordømte  det  onde.  Tidligere  forbindelser  og  tilslutninger  betød  intet, 
når  han  følte,  at  opretholdelse  af  det  rette  blev  tilhyllet. 

Med  sin  store  viden  og  dygtighed  brugte  han  hele  sit  fond  af 
kundskab  til  at  støtte  de  store  sandheder  —  guddommeligheden  af 
det  gengivne  evangelium  og  præstedømme,  guddommeligheden  af 
profeten  Joseph  Smiths  mission,  den  regelmæssige  rækkefølge  fra 
profeten  Joseph  til  dem,  som  har  efterfulgt  ham  som  præsidenter  for 
Jesu  Kristi  Kirke  af  Sidste  Dages  Hellige,  og  af  alle  de  forrettighe- 
der, rettigheder,  magter  og  myndigheder,  som  på  guddommelig  måde 
var  givet  til  profeten  Joseph. 

Han  udtalte  sig  altid  med  stor  styrke  om  retskaffenhed.  Gennem 
et  langt  og  aktivt  liv  gav  han  alt  for  at  tjene  Herren.  Vi  vil  savne 
hans  alvorlige,  ydmyge  og  aldrig  svigtende  arbejde  for  dette  værk. 
I  sandhed,  han  havde,  som  Paulus,  kæmpet  den  gode  strid,  fuldendt 
løbet  og  holdt  troen.  Alle  de  hellige  vil  forenes  med  os  i  dyb  sorg 
over  hans  bortgang.  Han  er  gået  ind  til  en  velfortjent  belønning  i 
vor  Faders  rige". 

Ældste  Merrill  blev  født  den  24.  august  1868  og  voksede  op  på  en 
farm  i  nærheden  af  Richmond,  Cache  County,  Utah,  som  søn  af 
ældste  Marriner  Wood  Merrill,  der  selv  var  medlem  af  De  Tolvs  Råd, 
og  Maria  L.  Kingsbury. 

Han  tog  eksamen  fra  Normalskolen  ved  University  of  Deseret,  nu 
University  of  Utah,  i  1889.  Han  blev  „bachelor  of  science"  ved  Uni- 
versity of  Michigan  i  1893.  I  somrene  1893  og  1902  frekventerede 
ældste  Merrill  Cornell  University.  Efter  endnu  et  specielt  studium 
ved  University  of  Chicago  i  somrene  1894,  1896  og  1897  frekvente- 
terede  han  John  Hopkins  University,  hvor  han  tog  sin  filosofiske 
doktorgrad  og  blev  valgt  ind  i  det  lærde  broderskab  Phi  Reta  Kappa 
i  1899. 

I   1920   fik  han   æresdoktorgraden   ved   University   of  Utah. 

Før  sin  kaldelse  som  Kirkens  kommissionær  for  uddannelse  i  1928 
virkede  ældste  Merrill  som  dekan  ved  ingeniørskolen  på  University 
of  Utah  i  28  år.  Han  har  været  assisterende  professor  i  kemi,  pro- 
fessor i  fysisk  kemi  og  fysik,  og  leder  af  School  of  Mines  and 
Engineering. 

Som  kommissionær  for  uddannelse  indviede  han  i  stor  udstræk- 
ning Kirkens  nuværende  seminariesystem,  som  der  blev  taget  initia- 
tivet til  i  Granite  Stake,  medens  han  var  i  stavspræsidentskabet. 
Ældste  Merrill  var  også  en  af  de  første  til  at  opmuntre  til  det  program 
for  „hjemmeaften",  som  nu  er  en  vidtstrakt  institution  i  Kirken. 

Ældste  Merrill  har  forfattet  de  tre  bøger  „Manual  of  Physics", 
„Descendants  of  Marriner  W.  Merrill",  og  „The  Truth-Seeker  and 
Mormonism". 

I  juni    1898    blev   ældste   Merrill   viet    til   Annie    Laura    Hyde,    som 

døde  i  1917.    De  havde  syv  børn,  hvoraf  de   lem  lever.    Den  29.  juni 
1918  ægtede  ældste  Merrill  Emily  L.  Trauh.  som  døde  i  oktober  1941. 
Ældste  Merrill  havde  '21   børnebørn   og   1    oldebarn,   som   alle   over- 
lever ham. 


Ældste  Marion  G.  Romney  opretholdt  som  den 
68.  Apostel  i  Kirken. 

Ældste  Marion  G.  Romney,  som 
lørdag  den  6.  oktober  1951  kl.  10,23 
blev  opretholdt  som  den  68.  apostel  i 
Kirken,  siden  den  blev  organiseret, 
og  som  medlem  af  De  Tolv  Apostles 
Råd,  blev  født  i  Colonia  Juarez,  Mexi- 
co, den  19.  september  1897  som  søn 
af  George  S.  Romney  og  Artemisia 
Redd. 

Han  fik  sin  første  opdragelse  i  sko- 
lerne i  Juarez  og  rejste  til   Salt  Lake 
City  med  sine  forældre  i  1912,  da  de 
blev  forvist  fra  Mexico  sammen  med 
ile    andre    sidste    dages    hellige    under 
revolutionsopstanden   i   Pancoo  Villa. 
Ældste    Romney    tog    sin    eksamen 
fra   Ricks   College   i   Rexburg,    Idaho, 
hvor  hans  fader  virkede  som  College 
præsident.    Senere  frekventerede  han 
University  of  Utah,  og  i  1932  tog  han 
eksamen   fra  School  of  Law  ved  uni- 
versitetet. 
Han   blev   sagfører  i    1930   og  begyndte   en    aktiv  juridisk   karriere. 
Foruden     sin   private   praksis   virkede    han     også    som    assistent    for 
amtets,  distriktets  og  byens  sagførere. 

Fra  1920  til  1923  virkede  ældste  Romney  som  missiomvr  i  Austra- 
lien. Han  var  aktiv  i  de  forskellige  organisationer  og  præstedømt- 
kvorums  i  33.  ward,  indtil  han  blev  ordineret  som  biskop  i  1935.  Tre 
år  senere,  i  1938,  blev  han  opretholdt  som  præsident  for  Ronneville 
Stake,  og  denne  stilling  havde  han,  til  han  blev  kaldet  som  en  af 
assistenterne  til  De  Tolv  Apostles  Råd  i  april  1941. 

Ældste  Romney  er  velkendt  overalt  i  Kirken,  da  han  har  rejst  vidt 
omkring  i  de  sidste  10  år  som  en  af  Kirkens  general-autoriteter  o? 
som  assisterende  leder  af  Kirkens  Velfærdsplan.  I  denne  periode  har 
han  haft  ledelsen  af  Velfærdskontorerne. 

Ældste  Romney  blev  viet  til  Ida  Jensen  i  1924  og  de  har  to  søn- 
ner, Richard  J.  og  George  J.,  samt  en  sonnedatter. 


Apostel  Marion  G.  Koniney. 

6.   Assistent  til  De  Tolv  Apostle. 

George  Q.  Morris,  assistent  til  De  Tolv  Apostle,  blev  født  i  Salt 
Lake  City  den  20.  februar  1874.  Viet  til  Emma  Ramsey  i  1905.  De 
har  tre  døtre:    Marian,  Margary  og  Helen. 

Missionær  i  England  1899 — 1902.  Præsident  for  Unge  Mænds  For- 
ening i  Salt  Lake  City  1904—08;  1913—14.  Rådgiver  i  14.  Wards 
Riskopråd  1908—1913.  Riskop  i  14.  Ward  1914—24.  I  Generel-Ho- 
vedbestyrelsen  for  Unge  Mænds  Forening  1924 — 28.  Rådgiver  til 
Præsidentskabet  i  Ensign  Stake  1928 — 35.  Assisterende  præsident 
for  General-Hovedbestyrelsen  for  Unge  Mænds  Forening  1935 — 37, 
præsident  for  denne  bestyrelse  1937 — 48.  Præsident  for  Eastern  Sta- 
tes Mission  siden  1948.  Assistent  til  De  Tolv  Apostles  Råd  den  G.  ok- 
lober  1951. 

Formand  for  komiteen  for  „This  is  the  Place"-monumentet.  Vice- 
præsident for  Utah  Pioneer  Trails  &  Landmarks  Association.  Med- 
lem af  Sons  of  Utah  Pioneers. 

Formand  for  Undersøgelseskomiteen  i  Nationalrådet  for  Roy  Scouts 
America  (Drengespejderne  i  Amerika).  Viceformand  for  Region  12, 
RSA.    Relønnet  med  Silver  Antelope,  RSA. 

Frekventeret  Rrigham  Young  University.  Eksamen  fra  University 
of  Utah  1899. 

7.   Assistent  til  De  Tolv  Apostle. 

Stayner  Richards,  assistent  til  De  Tolv  Apostle,  blev  født  i  Salt  Lake 
City  den  20.  december  1885.  Viet  til  Jane  Foote  Taylor  i  1911.  Seks 
børn:  May,  Robert  (død  den  26.  september  1951),  Marian,  William, 
Nancy  og  Lee. 

Missionær  i  England  1908 — 10.  Rådgiver  i  Sugar  House  Riskopråd 
1912—15.  Første  biskop  i  Higland  Park  Ward  1916—28.  Rådgiver  til 
præsidentskabet  i  Granite  Stake  1928—36.  Medlem  af  Highland  Sta- 
kes  Højråd  1936,  præsident  for  Highland  Stake  1937 — 49.  Præsident 
for  den  britiske  mission  siden  1949.  Assistent  til  De  Tolv  Apostle 
den  6.  oktober  1951. 

Tidligere  præsident  for  Salt  Lake  Realty  Roard,  tidligere  præsi- 
dent for  Exchange  Club.  Medlem  af  Salt  Lake  City  Handelskammer. 
Medlem  af  Sons  of  Utah  Pioneers. 

Præsident  for  Studenterforeningen,  University  of  Utah,  1906 — 07. 
Eksamen  1907. 

Præsident  for  Stayner  Richards  Ruilding  &  Construction   Co. 

8.   Assistent  til  De  Tolv  Apostle. 

Elray  L.  Christiansen,  assistent  til  De  Tolv  Apostle,  blev  født  i 
Ephraim,  Utah,  den  13.  juli  1897.  Viet  til  Lewella  Rees  i  1922.  Røm: 
Frances  Jean,  Robert  R.,  og  Dorthea  Lou. 

Tidligere  medlem  af  East  Jordan  Stake  Søndagsskole-bestyrelse  og 
af  Højrådet.  Tidligere  biskop  i  Draper  Ward.  Assisterende  præsi- 
dent for  Unge  Mænds  Forening  i  Logan  Stake.  Præsident  for  Texas 
Mission   1937—41.    Rådgiver  i   Cache   Stake  Præsidentskab   1941—43. 

Præsident  for  Logan  Templet  siden  1943.  Rådgiver  i  Kast  Cache 
Stake  Præsidentskab  1947 — 51.  Præsident  for  Kast  Cache  Stake  siden 
25.  marts  1951.   Assistent  til  De  Tolv  Apostle  den  (5.  oktober  1951. 

Underviste  i  skolen  i  Gunnison,  Utah,  1920 — 24.  Leder  af  Moroni 
High  Sehool  1925.  Leder  af  Kirkens  Grade-  and  Highsehool  i  Texas 
1926.  Underviste  i  liinekley  High  Sehool  i  Kelsey,  Texdan  Skole- 
distrikt, 1930 — 36.  Underviste  i  Logan  High  Sehool  Seminarium  1936 
—37  og  1941—43. 

Cellist  ved  Utah  Symfoniorkester  og  ved  forskellige  stryge-kvar- 
tefter. 

Kksamen  ved  Utah  State  Landbrugs-College  1920.  Kksamen  ved 
University  of  Utah  og  Brigham  Young  University. 

9.   Assistent  til  De  Tolv  Apostle. 

John  Longden,  assistent  til  De  Tolv  Apostle,  blev  født  i  Oldham, 
Lancashire,  Kngland,  den  4.  november  1898.  Viet  til  LaRue  Carr  i 
1924.    Børn:    Gail  og  Sharon. 

Emigrerede  til  Salt  Lake  City  i  1909. 

Missionær  i  Central  States  Mission  1921 — 24.  Biskop  i  19.  Ward 
1925 — 30.  Assisterende  præsident  for  Unge  Mænds  Forening  i  Salt 
Lake  Stake  1931.  Medlem  af  Salt  Lake  Stakes  Højråd  1931—35.  Med- 
lem af  Highland  Stakes  Højråd  1936 — 50.  Medlem  af  Kirkens  Gene- 
ral-Velfærdskomité  siden  maj  1950.  Assisterende  Koordinator  for 
Kirkens  værnepligtige  fra  Utah,  Idaho  og  Nevada  1940 — 46.  Assistent 
til  De  Tolv  Apostle  den  6.  oktober  1951. 

General-direktør  for  Westinghouse  Electric  Supply  Co.  siden  1942. 

Præsident  for  Bonnevile  Knife  &  Fork  Club,  tidligere  vicepræsi- 
dent for  Salt  Lake  Rotary  Club.  Tidligere  præsident  for  Intermoun- 
tain  Electrical  Association.    Medlem  af  Salt  Lake  Country  Club. 

Begavet  med  sanglige  og  dramatiske  evner  og  har  benyttet  begge 
disse  talenter  i  rigt  mål. 

Eksamen  ved  LDS  High  Sehool.    Frekventeret  University   of  Utah. 

Den  nye  apostel  om  sit  kald. 

Af  Apostel  Marion  G.  Romneij. 

Mine  elskede  brodre  og  søstre,  når  jeg  står  her  og  taler  til  Dem, 
er  det  ikke  nogen  ny  oplevelse.  Det  er  den  22.  gang,  jeg  har  rejst 
mig  op  her  i  de  sidste  ti  og  et  halvt  år.  Jeg  er  ikke  fremmed  for 
Dem.  Mange  af  Dem  kender  mig  —  nogle  af  Dem  kender  mig  måske 
for  godt.  Denne  kaldelse  har  haft  en  meget  stor  følelses-virkning  på 
mig.  Jeg  troede  ikke,  der  kunne  blive  så  megen  storm  i  så  lille  et 
glas  vand.  Jeg  antager,  at  jeg  nu  vil  få  brug  for  Herrens  hjælp  mere 
end  nogensinde  før  i  mit  liv.  Vil  De  bede  Herren  give  mig  styrke  til 
at  sige  nogle  få  ord  ved  denne  lejlighed. 

Den  store  respekt,  som  jeg  altid  har  haft  for  den  gerning,  hvortil 
jeg  nu  er  kaldet,  bidrager  i  hoj  grad  til  den  følelsesmæssige   spæn- 

ding,  som  jeg  nu  føler.  Mænd,  som  holdt  dette  kald,  var  guddomme- 
lige i  mine  forældres  øjne.  Når  de  kom  til  Gamle  Mexico,  hvor  jeg 
boede  som  lille  barn,  syntes  jeg  altid,  de  var  af  en  helt  anden  race. 

Jeg  husker,  hvad  vi  tænkte  om  præsident  Joseph  F.  Smith,  da  han 
kom.  Jeg  husker  ikke,  at  nogen  af  de  brødre,  som  endnu  lever,  kom 
ned  til  os. 

Jeg  har  altid  tænkt  på  dette  kald  som  et,  der  tilhører  et  særligt 
>ridne  om  verdens  Forløser,  og  når  jeg  tænker  på  verdens  Forløser, 
tænker  jeg  på  det  store  Råd  i  åndeverdenen,  da  Han  påtog  sig  at 
være  redskabet  og  bringe  offeret,  og  at  sætte  forløsningens  evange- 
lium i  kraft.  Jeg  forstår,  at  Gud  den  Evige  Fader  var  ophavsmanden 
til  denne  plan.  Jeg  ved  det  fra  præsident  Taylor.  Jesus  udførte  den. 
„Jeg  vil  gå,"  sagde  Han.  Jeg  tror,  broder  Whitney  sagde  det  i  disse 
vendinger:  „Lad  offervilligheden  være  min,  og  den  uendelige  her- 
lighed Din." 

Dernæst  tænker  jeg  på  Forløseren  på  bjerget  sammen  med  Jareds 
broder,  200  år  før  Han  blev  født  i  kødet  som  Jomfru  Marias  lille 
barn.  Der  fik  jeg  en  idé  om,  hvordan  jeg  mener  en  ånd  ser  ud. 
Jareds  broder  troede,  han  havde  set  kød  og  blod,  men  Ånden  talte 
til  ham  og  sagde:    „Du  hi r  set,  at  jeg  skal  påtage  mig  kød  og  blod." 

Derefter  sagde  Han:  „Ser  du,  at  du  er  skabt  i  mit  eget  billede,  .la, 
alle  mennesker  blev  i  begyndelsen  skabt  i  mit  eget  billede.  Se,  dette 
legeme,"  (som  for  Jareds  broder  så  ud  som  et  legeme  af  kød  og  blod 
og  ben)  sagde  Ånden  Jesus  Kristus,  „som  du  nu  ser,  er  min  ånds 
legeme,  og  som  jeg  ser  ud  for  dig  i  ånden,  således  skal  jeg  vise  mig 
for  mit  folk  i  kødet." 

Og  så  tænker  jeg  på  Forløseren,  den  store  Ånd,  som  skabte  verden 
under  Gud,  vor  evige  Faders  ledelse,  idet  Han  påtog  sig  et  legeme  som 
et  lille  barn  i  en  krybbe  i  Bethlehem. 

Jeg  tænker  på  Ham  i  Templet,  da  Han  var  12  år,  allerede  fortrolig 
med  sin  mission,  da  Han  sagde  til  sin  moder  —  jeg  tror  ikke,  det  var 
på  nogen  respektløs  måde,  da  hun  irettesatte  Ham,  fordi  Han  var  der 
uden  hendes  vidende:  „Vidste  du  ikke,  at  jeg  måtte  være  i  min  Fa- 
ders hus?" 

Jeg  tænker  på  Ham  under  Hans  gerning.  Jeg  kunne  omtale  mange 
tilfælde,  men  jeg  skal  ikke  tage  megen  tid.  Jeg  tænker  på  Hans  dåb 
som  begyndelsen  til  det  mønster,  som  vi  skal  følge.  Jeg  tænker  på 
Ham  ved  brønden  sammen  med  den  samaritanske  kvinde,  da  Han 
sagde,  at  den,  som  ville  drikke  af  det  vand,  som  Han  ville  give,  ville 
aldrig  tørste  igen,  fordi  det  vand  ville  være  en  livets  kilde,  som 
springer  op  til  det  evige  liv. 

Jeg  tænker  på  Ham,  da  Lazarus  var  gået  bort,  og  Maria  og  Martha 
kom  ud  for  at  møde  Ham.  Jeg  husker  ikke  samtalen  nøjagtigt,  men 
jeg  tror,  Martha  sagde:  „Herre,  hvis  du  havde  været  her,  var  vor 
broder  ikke  død."  Og  Jesus  sagde:  „Jeg  er  opstandelsen  og  livet. 
Den,  som  tror  på  mig,  om  han  end  dør,  skal  han  dog  leve,  og  den, 
som  lever  og  tror  på  mig,  skal  aldrig  dø." 

Jeg  tænker  på  Ham  i  Templet  i  de  sidste  dage  af  Hans  jordiske 
liv.  Jeg  tænker  på  Ham  i  Gethscmane.  Jeg  vil  springe  denne  begi- 
venhed over,  den  bevæger  mig  for  dybt.  Han  led  for  mig  der,  og  for 
Dem.  Jeg  tænker  på  Ham  på  korset.  Jeg  tænker  på  Ham  i  lunden 
sammen  med  profeten  Joseph,  og  Faderen,  Hans  Fader,  Faderen  til 
Hans  ånd,  som  viste  sig  for  Jareds  broder,  Faderen  til  min  ånd,  som 
præsident  Clark  netop  har  forklaret,  Faderen  til  alle  menneskers  ånd. 

Når  jeg  tænker  på,  at  jeg  skal  være  et  særligt  vidne  om  Ham,  min- 
des jeg,  at  Peter,  Jakob  og  Johannes  ikke  kunne  holde  sig  vågne  un- 
der Hans  sidste  lidelse  i  Getshemane.  Jeg  tænker  på  nogle,  som  har 
svigtet.    Jeg  ønsker  ikke  at  svigte. 

Jeg  tænker  på  dem,  som  har  givet  deres  liv  for  at  kunne  vidne. 
Jeg  har  taget  dette  i  betragtning.  Hvis  det  skulle  blive  nødvendigt, 
håber  jeg,  at  jeg  ikke  vil  skælve  for  at  give  mit  liv  for  vidnesbyrdet 
om  Jesus.  Jeg  ved,  Han  lever.  Jeg  tvivler  på,  at  jeg  vil  vide  det  bedre, 
når  jeg  møder  Ham. 

Jeg  skal  ikke  fortsætte  med  dette.  —  Jeg  vil  gerne  udtrykke  min 
respekt  for  disse  mænd.  Jeg  ved,  præsident  McKay  har  den  myndig- 
hed, som  profeten  havde,  og  jeg  ved,  at  profeten  havde  den  myndig- 
hed, som  Peter  havde.  Jeg  har  elsket  præsident  McKay  i  lang,  lang 
tid.  Jeg  husker  ikke,  hvornår  jeg  første  gang  kom  til  at  elske  ham. 
Jeg  tænker  heller  ikke,  han  husker,  hvornår  De  gjorde  det. 

Det  var  nede  i  Los  Angeles  i  vinteren  1912 — 13.  Vi  var  den  gang 
kendt  som  Mormon-flygtninge.  Vi  havde  mistet  vort  hjem  i  Mexico  — 
og  var  inviteret  derhen.  Broder  McKay  kom  til  Los  Angeles;  han 
kom  til  søndagsskolen,  og  han  tog  et  glas  vand.  Han  havde  en  pen 
i  hånden.  Han  viste  os,  hvor  rent  og  klart  vandet  var,  og  så  lod  han 
en  dråbe  blæk  falde  ned  i  det,  og  det  gjorde  det  helt  plumret,  og  han 
sagde  til  os  små  fyre:  „Det  er  det,  synden  gør  i  ens  liv,"  og  jeg  har 
altid  siden  den  tid,  præsident  McKay,  prøvet  på  at  holde  synden 
borte  fra  mit  liv. 

Jeg  traf  ham  ovre  i  Australien.  Jeg  blev  bange  for  ham  derovre. 
Jeg  var  Konference-præsident.  De  plejede  at  kalde  distrikterne  „Kon- 
ferencer". Jeg  ledede  mødet,  og  da  han  så  på  sit  ur,  sagde  han: 
„Broder  Romney,  jeg  tror,  det  er  30  sekunder  for  sent."  Så  næste 
gang  vi  begyndte  et  møde,  var  det  ikke  for  sent,  og  broder  McKay 
så  på  sit  ur  og  sagde:  „Broder  Romney,  jeg  tror,  det  er  15  sekunder 
for  tidligt." 

Så  tog  han  ikke  mig  med  sig,  da  han  tog  op  for  at  se  Genolean 
Hulerne;  han  tog  ældste  Bischoff.  Jeg  husker,  at  da  han  kom  tilbage, 
lærte  han  os  en  lektie  ved  at  fortælle  os,  hvorledes  disse  store  stalag- 
miter og  stalakiter  i  hulerne  var  dannet  ved  uendelig  små  aflejrin- 
ger fra  vanddråber.  Så  fortalte  han  os,  at  det  var  på  den  måde  et 
liv  blev  ophygget.  Hver  tanke,  vi  har  tænkt,  hvert  ord,  vi  har  sagt, 
hver  gerning,  vi  har  gjort,  viser  sig  i  vor  karakter.  Jeg  har  heller 
aldrig  glemt  dette. 

Jeg  har  altid  elsket  præsident  Richards,  så  længe    jeg    har    kendt 

ham.  Jeg  rejste  ud  med  ham  under  mit  tidlige  arbejde  som  assistent, 
og  jeg  husker,  hvorledes  han  ledede  konferencerne.  Han  gjorde  det 
med  den  samme  dygtighed,  hvormed  en  kunstner  maler  et  hillede. 
Jeg  tror,  al  alt,  hvad  han  gør,  bliver  gjort  på  en  smuk  måde.  Jeg  op- 
retholder ham  af  hele  mit  hjerte. 

Så  er  der  den  store  mand,  præsident  Clark  —  han  er  den  af  Præ- 
sidentskabet, jeg  har  været  knyttet  nærmest  til,  både  i  præsident 
Grants  og  præsident  Smiths  og  nu  i  præsident  McKays  tid,  fordi  han 
har  været  den  ledende  i  det  arbejde,  som  jeg  har  været  kaldet  til. 
Jeg  tror  ikke,  der  er  et  menneske  i  verden,  som  elsker  retfærdighed, 
og  som  kender  broder  Clark,,  som  ikke  elsker  ham.  Han  har  været 
som  en  fader  for  mig.  Jeg  elsker  Dem,  broder  Clark,  af  hele  min 
styrke. 

Jeg  elsker  broder  Smith,  præsident  Joseph  Fielding  Smith.  Han 
har  været  meget  venlig  og  betænksom  mod  mig.  Jeg  troede,  han  be- 
handlede mig  særlig  godt,  indtil  jeg  talte  med  de  andre  brodre  om 
ham,  og  opdagede,  at  han  behandlede  dem  alle  på  samme  måde. 

Jeg  elsker  alle  brodrene,  hver  eneste  af  dem.  Jeg  vil  ikke  nævne 
alle  de  Tolv,  men  kun  omtale  broder  Lee  og  broder  Moyle.  Det  er 
mine  nærmeste  medarbejdere.  Broder  Lee  er  en  seer.  Jeg  ved,  at  jeg 
aldrig  vil  gå  fejl,  hvis  jeg  er  sammen  med  ham,  og  jeg  ved,  at  jeg 
aldrig  vil  være  hungrig,  når  jeg  er  sammen  med  broder  Moyle,  fordi 
han  er  så  gavmild. 

Jeg  elsker  de  brodre,  jeg  har  arbejdet  sammen  med,  Thomas  og 
Clifford  og  Alma,  og  Nicholas,  som  er  død,  patriarkerne,  de  halvfjers, 
biskoprådet,  og  de  nye,  som  er  kommet  ind,  nogle  af  dem  har  jeg 
været  nært  knyttet  til. 

Nu  vil  jeg  gerne  sige,  at  jeg  er  taknemlig  for  min  arv.  Både  på 
min  faders  og  min  moders  side  har  min  familie  været  længe  i  Kir- 
ken, både  familien  Bedd  og  familien  Bomney.  Begge  familierne  gør 
krav  på  mig.  Familien  Bedd  hævder,  jeg  er  en  Bomney,  og  familien 
uoraney  hævder,  jeg  er  en  Bedd,  men  jeg  er  stolt  af  dem  begge.  Jeg 
er  meget  taknemlig  mod  min  fader,  afdøde  George  S.  Bomney,  og 
min  elskede  moder,  som  sidder  her  i  dag  i  tårer.  Jeg  er  taknemlig 
for  det  retskafne  hjem,  de  har  opdraget  mig  i  —  moder,  jeg  elsker 
dig,  jeg  er  dybt  taknemlig. 

Jeg  er  taknemlig  for  min  egen  familie  og  den  støtte  de  giver  mig. 
Mine  sønner  og  min  svigerdatter,  min  16  mdr.  gamle  sønnedatter,  som 
giver  mig  en  masse  glæder,  og  sidst,  men  ikke  mindst,  min  elskede 
ledsagerske,  min  ungdoms  elskede,  mine  horns  moder.  De  har  al- 
drig lagt  mig  et  halmstrå  i  vejen.  Vi  havde  været  gift  i  17  år,  da  jeg 
blev  assistent  til  De  Tolv,  og  jeg  havde  den  gang  kun  været  borte  fra 
mit  hjem  i  to  nætter.  Da  jeg  begyndte  at  rejse  rundt  for  Kirken,  var 
det  hårdt  for  hende.  Hun  plejede  at  græde,  hver  gang  jeg  tog  afsted 
og  hver  gang  jeg  kom  tilbage.  Nu  græder  hun  kun,  når  jeg  kommer 
tilbage. 

Jeg   er  Dem   meget   taknemlig,   mine   brodre   og    sostre.    Jeg   elsker 

dem  alle.  Jeg  kender  nogle  af  de  hidrag,  De  yder.  Når  jeg  rejser 
omkring  i  Kirken  og  ser  Dem  komme  til  de  møder,  som  brødrene 
bemyndiger  mig  til  at  overvære,  kerer  jeg  Deres  hjerte  og  Deres 
loyalitet  at  kende. 

Jeg  sad  ved  et  mode  nu  til  morgen  sammen  med  to  distrikts-råd, 
og  jeg  så  dem  samtykke  i  de  beslutninger,  som  disse  store  mænd  i 
Præsidentskabet  havde  truffet,  med  den  fineste  enighedens  ånd,  som 
jeg  nogensinde  har  set.  Jeg  elsker  Dem  for,  hvad  De  har  gjort  for 
mig,  når  De  har  modtaget  mig  i  Deres  hjem. 

Jeg  vil  gøre  alt,  hvad  jeg  kan  for  at  tjene  Dem,  og  jeg  vil  gøre  alt, 
hvad  jeg  kan  for  at  ære  dette  høje  kald.  Glid  velsigne  Dem,'  og  Gud 
velsigne  mig,  og  vil  De  bede  for  mig,  at  ingen  fjende  skal  slå  hul  i 
det  lille  udsnit  af  værket,  som  jeg  er  kaldet  til  at  forsvare.  Dette 
beder  jeg  om  i  Jesu  Kristi  navn.    Amen. 


Fortsat  artikel: 

MORMONEN 

Af  Marcus  Bach. 

For  mig  var  det  en  fortælling;  for  Ted  Logan  var  det  et  mirakel. 

Der  må  have  været  skepsis  blandt  dem,  der  valfartede  til  Mormon- 
højen den  dag,  da  jeg  stod  ved  Moroni-monumentet.  Nogle  så  på  de 
udskårne  felter  på  fodstykket  af  søjlen  og  vendte  sig  bort,  idet  de 
smilede  med  kloge  miner.  En  mand  bemærkede:  „Det  er  den  besyn- 
derligste historie,  jeg  nogensinde  har  hørt."  En  anden:  „Ja,  hvad 
skal  man  sige?"  Og  en  tredie :  „De  skulle  se  dette  monument  om 
natten,  når  projektørerne  er  tændt.  De  vil  sværge  på,  at  englen  er 
levende."  Tavs  stod  Moroni  med  højre  hånd  loftet  mod  himlen  og 
med  venstre  hånd  over  den  gyldne  bog,  og  ingen  så  op  på  ham  uden 
at  gå  bort  mere  tankefuld  end  han  var  kommet. 

Et  ungt  par  først  i  tyverne  tøvede  ved  siden  af  monumentet,  indtil 
alle  de  andre  var  gået.    Jeg  sagde  til  dem:    „Hvad  synes  De  om  det?" 

„Det  er  vidunderligt!"  udbrød  den  unge  pige. 

„Hvad  mener  De  om  miraklet?"  spurgte  jeg. 

„Ja,  det  var  det,  det  var,"  erklærede  den  unge  mand.    „Et  mirakel." 

„Hvad  får  Dem  til  at  være  sikker  på  det?" 

„Hvis  det  ikke  er  sandt,"  sagde  den  unge  mand  fortroligt,  „hvor 
kom  så  Mormons  Bog  fra?" 

„Den  kunne  være  blevet  lavet,"  sagde  jeg. 

„Af  hvem?" 

„Af  en  eller  anden.    Af  Joseph  Smith  selv." 

„Det  ville  have  været  et  endnu  storre  mirakel.  Han  havde  ingen 
uddannelse." 

„Der  er  historien  om  Spaulding  manuskriptet,"  foreslog  jeg.  „Der 
siges,  at  en  presbyteriansk  præst  ved  navn  Salomon  Spaulding  skrev 

en  historie,  der  meget  lignede  Mormons  Bog.  Manuskriptet  faldt  i 
hænderne  på  en  baptist  ved  navn  Sidney  Rigdon,  som  til  gengæld 
blev  beskyldt  for  at  have  givet  det  til  Joseph  Smith.  Det  kan  være  på 
den  måde,  Mormons  Bog  opstod." 

Øjeblikkelig  sagde  den  unge  mand:  „Den  historie  er  afgørende 
modbevist  af  Kirken." 

„De  er  —  medlem?"  spurgte  jeg. 

„Ja,  det  er  vi  begge  to." 

„Jeg  forstår.  Ja,  jeg  —  nå,  ligemeget,  det  var  Spaulding-historien. 
Forresten,  har  De  været  på  mission?" 

„Nej,  det  har  jeg  ikke,"  svarede  han,  „men  jeg  skal  muligvis.  Måske 
snart." 

„I  to  år?"  spurgte  jeg. 

„Det  plejer  at  være  det  tidsrum." 

„Ja,  det  var  ikke  min  mening  at  beskylde  Deres  leder  for  plagiat," 
undskyldte  jeg  mig. 

„Det  er  i  orden,"  svarede  den  unge  mand  elskværdigt.  „Folk  har 
mange  forkerte  opfattelser  af  vor  kirke  og  vore  ledere.  Det  er  derfor, 
jeg  føler,  at  jeg  bør  gå  på  mission." 

„Held  og  lykke  med  det,"  sagde  jeg,  og  følte  igen,  at  i  troens  rige 
har  den,  som  lever  dens  liv,  selv  om  det  kun  er  lidt,  et  stærkere 
argument  end  den,  som  kun  har  kendskabet  til  det,  selv  om  det  er 
stort. 

Nogle  dage  senere  fulgte  jeg  Joseph  Smiths  spor  til  en  farm  syd  for 
Fayette,  New  York.  Religiøs  eventyrlyst  var  den  spore,  som  førte  mig 
ad  stier,  hvor  Ted  Logan  aldrig  havde  været,  men  jeg  vidste  fra  hans 
breve,  at  han  ledsagede  mig  i  tankerne  fra  disken  i  den  forretning  i 
den  midtvestlige  by,  hvor  han  var  ansat.  Han  fortalte  mig,  at  han  nu 
var  ved  at  tage  aktiv  del  i  arbejdet  i  den  lille  gruppe,  som  udgjorde 
Mormon-menigheden  i  hans  hjemby.  Modstanden  fra  nogle  af  hans 
venner  styrkede  blot  hans  trofasthed.  „Forfølgelse  og  mormonernes 
tro  har  altid  gået  hånd  i  bånd,"  skrev  han.  Hvad  mig  og  min  vandre- 
lyst  angår,  havde  han  følgende  at  sige:  „Mormonismens  mirakler  har 
til  hensigt  at  virke  som  en  spore  i  et  menneskes  liv,  ikke  som  en 
prøve  på  hans  lettroenhed." 

Han  må  have  vidst,  at  jeg  behøvede  en  sådan  opfordring,  da  jeg 
kørte  til  den  ensomt  beliggende  Whitmer-farm.  Her  blev  Mormon- 
Kirken  grundlagt  den  6.  april  1830,  under  omstændigheder,  der  var 
lige  saa  dramatiske  som  en  spændende  film.  Jeg  havde  læst  enkelt- 
hederne, og  jeg  havde  talt  om  dem  med  Ted;  nu  skulle  jeg  høre  hi- 
storien på  stedet.  Mine  fortællere,  den  unge  kustode  og  hans  hustru, 
var  fanatikere  i  en  sand  apostolisk  orden,  disciple,  gennem  hvem  for- 
tiden på  overbevisende  måde  blev  bragt  til  søgende  som  mig.  De  var 
troens  forsvarere,  frivillige  i  Palmyra-profetens  hær,  og  de  havde 
den  stærke  overbevisning,  at  Kirkens  sag  ikke  alene  var  rigtig,  men 
også  guddommelig. 

Peter  Whitmers  hjem,  hvor  Jesu  Kristi  Kirke  af  Sidste  Dases  Hellige 
blev  organiseret  den  6.  april  1830. 

„Her  sad  profeten,"  fik  jeg  at  vide,  da  vi  gik  ind  i  et  lille  værelse 
i  det  solidt  byggede  bjælkehus.  „Det  var  her,  de  sidste  af  pladerne 
blev  oversat.  Joseph  Smith  sad  her  bag  ved  et  forhæng.  Han  bar 
brystpladen  og  så  gennem  krystal-brillerne  for  at  tyde  skrifttegnene. 
Sproget  var  forbedret  ægyptisk.  Medens  han  læste  oversættelsen  højt, 
sad  Oliver  Cowdery  her  udenfor  forhænget  og  skrev  det  hele  ned." 

Jeg  blev  vist  gennem  huset,  medens  den  unge  mand  og  hans  hustru 
fortalte  historien  om  deres  tro.  Bagved  os  kom  deres  to  horn,  som 
allerede  havde  tilegnet  sig  den  samme  inderlighed  som  forældrene  i 
deres  kærlighed  til  Seeren  fra  Cumorah. 

Den  unge  kone  sagde:  „De  første  tre  vidner  om  guldpladerne  var 
Oliver  Cowdery,  skolelæreren,  og  to  farmere,  Martin  Harris  og  David 
Whitmer." 

Hendes  mand  tilføjede:  „En  gang  spurgte  en  besøgende  mig: 
„Hvorledes  kan  vi  tro  på  almindelige  hverdagsmennesker  som  disse?" 
Og  jeg  svarede:  „Jesu  disciple  var  også  almindelige  hverdagsmenne- 
sker, og  vi  tror  på  dem."" 

„Ja,"  bemærkede  jeg,  „det  er  den  forbavsende  historie  om  guldpla- 
derne, der  får  folk  til  at  blive  skeptiske." 

„Ja,  jeg  ved,"  lød  svaret,  „at  det  var  det  fra  begyndelsen.  Martin 
Harris  rejste  endda  til  New  York  City  for  at  tale  med  en  kendt  skole- 
mand, professor  Charles  Anthon  fra  Columbia  College.  Mr.  Harris  tog 
med  sig  nogle  afskrifter    af    de  virkelige  skrifttegn    på  pladerne;    og 


62 

Vi  mødes  til  G.  U.  F.-stævnet  i  Aarhus  den  27.,  28.  og  29.  juni! 


også  nogle  dele  af  oversættelsen.  Professor  Anthon  sagde,  at  arbejdet 
var  bemærkelsesværdigt,  og  at  oversættelsen  var  fuldstændig  korrekt. 
Han  gav  rar.  Harris  en  attest  på  det.  Så  spurgte  han:  „Forresten,  mr. 
Harris,  hvor  er  pladerne  kommet  fra?"  „Fra  en  engel  fra  Gud,"  sagde 
mr.  Harris.  Professoren  sagde :  „Lad  mig  se  den  attest,  jeg  gav  Dem, 
en  gang  til."  Martin  Harris  rakte  den  til  ham,  og  professor  Anthon 
rev  den  i  småstykker." 

„Men  hvor  er  pladerne  nu?"  spurgte  jeg.  „Er  det  muligt  at  komme 
til  at  se  dem?" 

„Næppe,"  sagde  den  unge  kone. 

„Nej,"  tilføjede  manden  alvorligt.  „Det  er  ikke  muligt  at  se  dem, 
for  profeten  gav  dem  tilbage  til  englen." 

„Javel." 

„Jeg  ved,  hvad  De  mener,"  var  det  alvorlige  svar.  „Hver  gang  jeg 
fortæller  folk  det,  ser  de  på  mig,  som  om  de  ville  sige  „Sikken  en 
historie!"  Det  er  ganske  vist  en  historie,  men  den  er  sand.  Jeg  siger 
til  dem:  „De  tror  da  på  Bibelen,  ikke?"  „Ja,"  tilstår  de,  „vi  tror  på 
Bibelen."  Det  gør  jeg  også.  Det  gør  De  også,  er  jeg  vis  på.  Men  har 
De  nogensinde  set  de  originale  manuskripter? 

„Nej,"  tilstod  jeg.  „Jeg  tænker,  jeg  stoler  på  videnskaben  og  på  ret- 
skaffenheden hos  de  mænd,  som  har  hjulpet  os  med  at  få  oversættel- 
sen af  dem." 

„Akkurat,"  sluttede  han.  „Og  desuden  står  Bibelen  fast  ved  den 
indflydelse  og  den  magt,  den  har  over  menneskenes  liv.  Det  er  del 
virkelige  bevis." 

„Jeg  tror,  jeg  er  enig  med  Dem  i  det." 

„Det  er  det  samme  med  Mormons  Bog.  Den  står  også  fast  ved  sin 
indflydelse,  og  dens  indflydelse  vokser  stadig.  Mormons  Bog  fortræn- 
ger ikke  Bibelen;  den  kompletterer  den.  Medens  Det  gamle  Testa- 
mente er  en  historie  om  det  jødiske  folk,  er  Mormons  Bog  historien 
om  den  gamle  amerikanske  civilisation,  såvelsom  profetier  og  deres 
opfyldelse.  Det  nye  Testamente  er  historien  om  Jesus  og  frelsnings- 
planen,  og  Mormons  Bog  er  bekræftelsen  på  det.  Den  fortæller  os 
også,  at  Jesus  viste  sig  på  det  vestlige  fastland  efter  sin  opstandelse." 

„De  mener,"  afbrød  jeg,  „at  mormonerne  virkelig  tror,  at  Jesus  var 
her  i  Amerika?" 

„Ja,  hvorfor  ikke?"  svarede  han.    „Vi  har  optegnelsen  om  det." 

„Hvorfor  ikke?"  indskød  hans  hustru.  „Hvorfor  skulle  Han  have 
været  begrænset  til  eet  fastland  eller  land?" 

Jeg  var  næsten  rede  til  at  dele  hendes  begejstring. 

„Ville  det  ikke  være  vidunderligt,  hvis  alle  i  Amerika  troede,  at 
Han  virkelig  havde  været  her?  Jeg  tror,  det  ville  forandre  alles  Liv," 
fortsatte  hun,  meget  fortroligt. 

„Det  ville  forandre  enhvers  liv  blot  at  læse  og  studere  Mormons 
Bog,"  tilføjede  hendes  mand. 

„Naturligvis  ville  det  det?"  samtykkede  hun. 

Templet  i  Kirtland. 

„For  så,"  sagde  han,  „ville  de  skjulte  ting  i  skriften  blive  åbenba- 
ret for  alle  og  enhver.  Så  ville  folk  se,  at  genoprettelsen  af  Kirken 
var  forudsagt." 

„De  tror,  at  Mormon-kirken  var  forudsagt?"  spurgte  jeg,  og  de  for- 
dringsløse omgivelser  kom  med  tusinder  af  modsigelser. 

„Ganske  sikkert!"  var  imin  førers  eftertrykkelige  svar.  „Det  er  den 
eneste  kirke,  i  hvilken  Gud  stadig  taler  og  åbenbarer  sig  for  menne- 
sker. Det  er  den  eneste  kirke,  som  er  dannet  efter  samme  mønster 
som  den  oprindelige  kirke  på  Kristi  tid.  De  vil  tro  det  en  dag,"  for- 
udsagde han  fortroligt,  „fordi  jeg  tror,  De  søger  efter  sandheden. 
Flere  og  flere  folk  tror  på  det  stadigvæk.  Som  De  ved,  er  der  næsten 
en  million  mormoner." 

Hvis  det  var  tallene,  udgjorde  det  også  noget  af  et  mirakel,  for  de 
repræsenterede  flere  medlemmer,  end  vi  havde  i  vor  sekt,  den  Evan- 
geliske og  Reformerte,  og  vi  gik  tilbage  til  1517!  Hvor  kom  alle  disse 
Ted  Logans  fra?  Hvad  var  hemmeligheden  ved  mormonismens  vækst? 
Hvorfor  var  de,  som  fulgte  denne  tro,  så  begejstrede  og  så  ubestride- 
lig bundet  til  deres  tro? 

Jeg  forlod  Whitmers  farm  og  irettesatte  mig  selv  for  min  naivitet, 

for  den  sidste  bemærkning,  jeg  kom  med  til  ægteparret,  var:  „Hvis 
kristendommen  blev  født  i  et  rum  øverst  oppe,  kan  jeg  ikke  se,  hvor- 
for mormonismen  ikke  skulle  blive  født  i  et  bjælpehus."  Føreren 
skulle  have  sagt  det,  ikke  jeg.  Eller  måske  skulle  det  overhovedet  ikke 
have  været  sagt.  Jeg  var  vred  på  mig  selv,  fordi  jeg  var  holdt  op  med 
at  være  objektiv.  Jeg  følte,  at  et  spind  af  lettroenhed  var  ved  at  væve 
sig  rundt  om  mig,  både  af  forsvarerne  af  dette  mærkelige  evangelium 
og  af  min  egen  fantasi.  Jeg  opdagede  endda,  at  jeg  havde  købt  et 
eksemplar  af  Mormons  Bog. 

Den  aften  åbnede  jeg  den.  Trykt  på  forsatsbladet  stod  det  beedige- 
de vidnesbyrd  fra  de  tre  vidner,  Cowdery,  Whitmer  og  Harris.  Un- 
der dette  stod  vidnesbyrdet  fra  otte  andre  mænd,  som  bekræftede,  at 
de  også  havde  „set,  og  løftet  og  vidste  med  vished",  at  guldpladerne 
var  virkelige. 

Så  bladede  jeg  igennem  denne  amerikanske  bibel,  medens  jeg 
tænkte  på,  hvor  mange  protestanter  der  mon  nogensinde  havde  set 
et  eksemplar  eller  læst  et  vers  af  nogen  af  de  femten  bøger.  Hvor 
disse  forskellige  skrifter  end  kom  fra,  og  hvad  de  end  var,  så  overgik 
de  i  storhed  og  indhold  mine  allerstørste  forventninger.  Stilen  var 
bibelsk,  henvisningerne  til  Den  Hellige  Skrift  var  omfangsrige,  den 
gamle  fortælling  var  frygtelig  indviklet.  Det  var  ikke  en  bog,  som 
man  ville  læse  for  tidsfordriv  eller  skrive  for  vindings  skyld.  Den 
var  højtidelig  og  massiv  og  tung  som  de  plader,  på  hvilke  den  var 
indgraveret.  Ingen  Vermont  skoledreng  havde  skrevet  den,  og  ingen 
presbyteriansk  præst  havde  fusket  med  disse  sider. 

Efter  at  have  arbejdet  mig  igennem  Første  Nephi  Bog,  var  jeg  parat 
til  at  slå  mig  til  ro  med  miraklet  på  Cumorah  og  lade  det  gå  for  det. 
Det  ville  sikkert  være  passende  at  sige:  „Pladerne  til  dette  religiøse 
bind  blev  skjult  af  en  engel,  opdaget  af  en  ung  mand,  hvem  Herren 
havde  udvalgt,  og  oversat  ved  hjælp  af  magiske  briller."  Dette  var 
naturligvis  nøjagtig,  hvad  Mormons  Bog  selv  indebar.  Mormon,  en  af 
Guds  udvalgte,  var  fader  til  Moroni,  og  tilsammen  var  de  gravørerne 
til  manuskriptet  og  dem,  der  havde  skjult  det.  Hvad  resten  af  mor- 
mon-evangeliet angår,  kampene  mellem  nephiterne  og  lamaniterne  og 
den  uredueerbare  genealogi  —  alt  dette  kunne  vente,  indtil  jeg  igen 
traf  min  døbte  ven,  Ted  Logan.  For  ham  var  bogen  et  guddommeligt 
dokument;  for  mig,  en  gåde. 

Men  den  var  ikke  mere  gådefuld  end  den  kirke,  som  rejste  sig  af 
dens  sider.  De  seks  priviligerede  medlemmer,  som  organiserede  den 
nye  sekt  i  Whitmers  hjem,  voksede  til  tres,  så  til  seks  hundrede  i 
løbet  af  nogle  måneder.  Døbte  medlemmer  bragte  det  „sidste-dages" 
evangelium  over  hele  New  England  og  Pennsylvanien.  I  Kirtland, 
Ohio,  byggede  de  deres  første  tempel. 

(Fortsættes). 

Vi         og  moralen. 


Når  man  tænker  på  ovenstående  titel,  så  er  <ler  straks  lo  spørgs- 
mål, som  melder  sig.  Det  første  er:  „Hvem  er  vi?"  Det  andet  er: 
„Hvad  er  moralen   i  forbindelse  med  os?" 

Det  første  spørgsmål  er  let  at  besvare:  „Vi  er  alle  medlemmer  af 
Jesu  Kristi  Kirke  af  Sidste  Datfes  Hellige." 

Det  andet  spørgsmål  derimod  kan  ikke  besvares  med  samme  lethed. 

Hvad  er  egentlig  moral,  er  det  den  til  enhver  tid  gældende  opfat- 
telse af  livsanskuelsen,  eller  er  moralen  en  bestemt  opfattelse  af 
livsmåden? 

I  den  11.  trosartikel  står  blandt  andet:  „Vi  fordrer  ret  til  at  dyrke 
Gud   (\cn  Almægtige  efter  vor  egen   samvittigheds   bydende." 

Vi  bor  have  den  moral,  som  testamentet  giver  os,  vi  bør  også 
spørge  vor  egen  samvittighed,  om  vore  handlinger  og  vore  tanker  er 
i  overensstemmelse  med  grundlaget  i  testamentet  og  vor  egen  sam- 
vittighed. 

Jeg  vil  fortælle  en  oplevelse,  som  skal  illustrere,  hvorledes  man 
bør  handle. 

En  mand  tilbød  mig  en  cigar,  manden  vidste,  at  jeg  var  medlem 
af  Jesu  Kristi  Kirke,  og  som  sådan  ikke  nød  tobak.  Han  nødte  mig 
flere  gange,  til  sidst  med  den  begrundelse,  at  der  var  jo  ikke  nogen, 
som  fik  det  at  vide.    Mit  svar  var,  at  jeg  selv  vidste  det. 

Man  kan  ikke  gøre  nogen  ting,  som  er  imod  ens  egen  samvittig- 
hed, hvis  vi  gør  det,  opfylder  vi  ikke  ordene  i  den  ellevte  trosartikel. 

Når  man  skal  tale  om  moral  i  forbindelse  med  „vi",  kommer  man 
uvilkårligt  til  at  tænke  på  visdomsordet. 

Er  visdomsordet  kun  det  ikke  at  ryge,  drikke  alkohol,  kaffe  eller 
te?  Det  er  jo  ikke  så  svært  at  overholde,  når  blot  man  har  en  lille 
smule  karakterstyrke;  eller  er  der  noget  mere  under  begrebet  „vis- 
domsordet"? 

Visdomsordet  er  i  virkeligheden  en  stor  fordring  til  den   enkelte. 

For  at  kunne  opfylde  visdomsordet  i  dets  fylde,  må  man  øve  selv- 
beherskelse, åndelig  og  legemlig  renhed,  og  opfylde  sit  arbejde  og 
hjemmets  gerning  med  glæde. 

Skal  man  altid  sige  ja,  når  man  bliver  spurgt  om  at  påtage  sig  et 
arbejde  inden  for  Kirken?  Er  det  ikke  bedst  først  at  spørge  sig  selv, 
om  det  er  i  overensstemmelse  med  vor  egen  samvittighed.  Har  jeg 
opfyldt  visdomsordet,  før  jeg  påtager  mig  at  lære  og  lede  andre?  Er 
jeg  i  mig  selv  ren  nok  til  at  svare  ja?  Kan  jeg  med  absolut  renhed 
i  sindet  stå  frem  og  tale  om  Guds  evige  evangelium? 

Hvis  vi  har  gjort  noget,  som  ikke  harmonerer  med  visdomsordet. 
er  det  så  ikke  vor  pligt  over  for  Gud  og  os  selv  at  bede  om  tilgivelse? 

Kom  med  dine  sorger  og  bekymringer  til  din  Gud,  og  når  du 
angrer  med  et  oprigtigt  hjerte  og  siger:  Jeg  vil  ikke  synde  mere,  så 
vil  Herren  tilgive  dig,  og  du  kan  atter  med  åbne  øjne  træde  frem 
for  Gud  og  mennesker,  Rudolf  Kjær,  Aarhus. 

Ny  kirke  i  Odense. 

Præsident  Sørensen  meddeler,  at  der  er  kobl  byggegrund  i  Lahns- 
gade  i  Odense,  og  der  skal  bygges  en  ny  kirke,  når  godkendelse  fra 
Amerika  og  byggetilladelse  Ira  Boligministeriet  i  Danmark  er  opnået. 


■ 


JC 


Byggekomiteen  i  arbejde. 

Fra  venstre:    Edvard  Christoffersen,  Holger  Raunholt,  Erik  Andersen 
(formand),   Alfred  Pedersen   og   Terje  Schiller. 


Model  af  den  nye  kirke  i  Odense,  der  bliver  nogenlunde  den  samme 
som  den,  der  skal  bygges  i  Kanders. 

En  sidste-dages  helligs  hjem. 

Vi  ved  alle,  at  vi  lever  i  en  tid,  da  den  moralske  degeneration  bre- 
der sig,  fordi  den  grundlæggende  enhed  i  samfundet  -  familien, 
hjemmet  —  ikke  kan  stå  mål  med  de  høje  moralske  standarder  fra 
fortiden. 

Som  sidste-dages  hellige  er  vi  nodt  til  at  vende  søgelyset  mod  vore 
egne  hjem  og  se,  om  de  kan  stå  mål  med  de  standarder,  der  forlan- 
ges af  det  gengivne  evangelium  -  og  hvis  de  ikke  kan  det,  er  det 
nødvendigt,  at  vi  gør  noget  ved  det. 

Hvad  er  det  karakteristiske  ved  en  virkelig  sidste-dages  helligs 
hjem? 

Virkelige  sidste-dages  helliges  hjem  har  en  evig  grundvold.  De  får 
deres  begyndelse  i  Herrens  templer,  hvor  en  mand  og  hans  hustru 
bliver  viet  for  tid  og  evighed.  Der  bør  ikke  være  noget  andet  ud- 
gangspunkt. Dette  er  den  højeste  form  for  bryllup,  og  det  avler  rene 
familier  og  stabile  hjem. 

Således  er  der  tro,  retskaffenhed  og  præstedømme  i  enhver  sand 
sidste-dages  helligs  hjem.  Faderen  har  kraften  og  privilegiet  at  lægge 
sine  hænder  på  sine  børn  og  se  dem  helbredt  ved  troens  kraft. 

Herrens  ånd  dvæler  i  de  trofastes  hjem;  som  et  resultat  heraf  bor 
der  ikke  være  noget  mundhuggeri,  nogen  bagtalelse  eller  noget  had; 
evangeliets  kærlighed  vil  vokse  i  børnenes  hjerter;  der  findes  et  bol- 
værk mod  forseelser  eller  ondsikab  i  enhver  form. 

Hjemmet  er  et  af  de  helligste  steder  på  jorden.  Kirkens  standarder 
bør  overholdes  af  dem,  som  bor  der.  Hver  morgen  og  hver  aften  bør 
der  være  familiebøn,  idet  alle  medlemmerne  af  familien  skiftes  til  at 
takke  Herren  for  deres  mange  velsignelser  og  beder  Ham  om  at  sørge 
for  familiens  og  de  enkelte  medlemmers  fornødenheder.  Maden  bør 
velsignes  ved  hvert  måltid;  taknemmelighedens  ånd  bør  findes  i 
overflod. 

I  en  virkelig  sidste-dages  helligs  hjem  overholdes  sabbatsdagen. 
Familien  overværer  de  fastsatte  møder. 

Sidste-dages  hellige  børn  bør  undervises  i  evangeliet  ved  forskrif- 
ter og  ved  eksempel.  Forældrene  skal  lære  dem  om  Joseph  Smith 
og  om  gengivelsen  af  evangeliet.  Børnene  skal  opmuntres  til  at  læse 
Mormons  Bog  og  de  andre  skrifter,  til  at  lære  om  Kirkens  historie, 
så  de  selv  kan  få  tro  og  opnå  vidnesbyrd  om  guddommeligheden  af 
dette  store  sidste-dages  værk 

Tiendebetaling  praktiseres  i  enhver  virkelig  sidste-dages  helligs 
hjem.  Forældrene  ville  hellere  sulte,  eller  pådrage  sig  enhver  for- 
pligtelse, end  undlade  at  være  ærlige  overfor  Herren  med  deres 
tiende-  og  fasteofferbetaling.  Det  er  det  almindeligste  at  faste  på 
fastesøndagen  og  på  denne  dag  betales  fastcoffer. 

Visdomsordet  bør  læres  og  overholdes;  te,  kaffe,  tobak  og  spiritus 
hverken  findes  eller  serveres  under  nogen  omstændigheder  i  virke- 
lige  sidste-dages   helliges   hjem.    Kyskhedens   lov   overholdes,   og   alle 

medlemmer  af  familien  bliver  derfor  belært  om  at  være  rene  i  tan- 
ker og  i  handling.  At  spille  kort  er  ikke  tilladt  i  et  sådant  hjem,  og 
medlemmerne  af  familien  bør  heller  ikke  spille  kort  andre  steder. 

Kirkens  autoriteter,  både  de  lokale  og  General-autoriteterne,  re- 
spekteres. Intet  barn  skulle  nogensinde  høre  sine  forældre  sige  no- 
get usømmeligt  om  biskoppen,  stavspræsidenten  eller  nogen  anden, 
der  har  stilling  i  Kirken. 

Og  således  er  det  med  alle  Kirkens  standarder:  de  bør  læres  og 
holdes  i  de  sidste-dages  helliges  hjem.  Børnene  skulle  vokse  op  faste 
i  troen;  sønnerne  skulle  ønske  at  gå  på  mission;  alle  børnene  skulle 
stræbe  efter  velsignelsen  ved  tempelvielse. 

Hvis  en  sidste-dages  helligs  hjem  begynder  med  tempelvielse,  og 
hvis  forældrene  og  børnene  holder  Kirkens  standarder,  så  vil  familie- 
enheden, hjemmet,  fortsætte  i  evigheden.  Sidste-dages  helliges  hjem 
er  evige.  Og  ophøjelsens  sande  natur,  den  største  af  alle  Guds  gaver, 
er  at  have  en  familie-enhed,  som  fortsætter  i  den  celestiale  herlighed. 

Fro  Deseret  News. 

„Songs  of  the  "West**  på  missionsøtourné. 

Hcnimod  slutningen  af  december  måned  blev  en  gruppe  missionæ- 
rer fra  de  forskellige  grene  i  missionen  kaldt  til  København.  Disse 
missionærer,  som  alle  var  musikalsk  begavede,  blev  kaldt  sammen 
for  at  danne  en  syngende  gruppe,  der  skulle  rejse  rundt  i  Danmark 
og  give  koncerter.  Disse  missionærer  modtog  en  speciel  kaldelse  til 
at  prædike  evangeliet  gennem  sang  for  det  danske  folk. 

Medens  denne  gruppe  øvede  i  København,  besøgte  præsident  Wil- 
liam Hansen  og  ældste  Myles  Jones  talrige  byer  omkring  i  Danmark 
for  at  gøre  det  forberedende  arbejde  til  den  påtænkte  koncert-tourné. 
Resultaterne  af  denne  forberedende  rejse  var  meget  tilfredsstillende. 
Præsident  Hansen  og  ældste  Jones  fandt  politiet  og  de  andre  offent- 
lige myndigheder  meget  imødekommende  og  villige  til  at  være  be- 
hjælpelige med  koncerterne.  De  nødvendige  tilladelser  blev  med 
glæde  givet,  og  lokaler  blev  skaffet,  og  altsammen  bidrog  til  at  styrke 
begejstringen  for  den  musikalske  trop. 

I  juleferien  benyttede  koret  hvert  ledigt  minut  til  at  øve  mider 
broder  Einar  Corellis  dygtige  ledelse.  Sange  blev  valgt  og  musikken 
lært;  alle  gjorde  en  ekstra  anstrengelse  for  at  kunne  præsentere  et 
udsøgt  program  for  det  danske  publikum.  Broder  Corellis  arbejde 
mærkedes  under  hele  turen  Skønt  han  ikke  var  i  stand  til  at  rejse 
rundt  sammen  med  koret,  folte  man  hans  nærværelse,  som  der  stod 
i  Horsens  Avis:  „ Bag  udførelsen  af  hvert  enkelt  nummer  mær- 
kede man  en  dirigents  faste  hånd". 

Således  begyndte  „Songs  of  the  West".  Det  alsidige  program,  som 
koret  præsenterede,   viste,    som  Social-Demokraten    i    Nyborg   skrev: 

„ Først  og  fremmest,  at  mormonerne  svarer  til   deres  tilnavn   „et 

syngende   folk",   som   også   kan    synge   andet   end   deres   egne   religiøse 

sange".  Også,  som  fastslået  af  journalisten  i  Silkeborg'.  Koncer- 
ten er  ikke  tænkt  som  nogen  direkte  propaganda  for  mormonkirken 
—  men  et  alsidigt  og  omfattende  program  for  alle  sang-  og  musik- 
interesserede". Formalet  med  koncerterne,  at  vinde  venner  og  skabe 
velvilje,  viste  sig  i  hver  eneste  by,  hvor  programmet  præsenteredes. 
Det  så  man  klart  både  hos  publikum  og  i  pressen.    Følgende  fra  Hel- 

singør  Daf/blad  viser  de   resultater,  der  opnåedes:    , Det   blev  en 

aften  så  festlig  og  hjertelig,  al  man  straks  følte  sig  hjemme  hos  de 
unge  mennesker.  Ved  indgangen  til  salen  fik  man  et  kraftigt  hånd- 
tryk —  mens  man  med  smil  og  venlige  ord  fik  anvist  plads". 

Den  syngende  gruppe,  bestående  af  missionærer,  som  virker  i  den 
danske  mission,  var  ikke  en  trænet  gruppe  af  professionelle  sangere, 
men  et  kor,  som  var  samlet  for  at  skabe  glæde  hos  andre  ved  deres 
sang.  Dette  mål  blev  også  nået,  „et  er,  hvad  man  privat  kan  mene 
om  mormonmissionærernes  forkyndelse  i  Danmark,  et  andet,  hvad 
man  synes  om  disse  nydelige  unge  amerikanere  som  sangere"  (Jgdske 
Tidende).  Mange  fine  anmeldelser  er  blevet  skrevet  om  korets  præ- 
stationer: 

„De  to  kor  (damer  og  herrer)  synger  nemlig  meget  musikalsk  og 
stilrent,  og  deres  indstudering  af  det  store  program,  man  præsente- 
rede, var  særdeles  velunderbygget".    (Demokraten,  Aarhus). 

„De  unge  mennesker  er  amatører,  men  hvor  de  sang  og  spillede"! 
(Helsingør  Dagblad). 

„Sangerne  havde  en  ualmindelig  god  beherskelse  af  stemme-mate- 
rialet og  formåede  at  få  det  mest  mulige  ud  af  de  forskellige  sange". 
(Social  Demokraten,  Silkeborg). 

Tilhorernes  begejstring  viser,  at  det  ikke  er  nødvendigt  at  forstå 
engelsk  for  at  kunne  påskønne  vestens  yndlingssange  og  negro-spiri- 

tuals.    I  Randers   , Bifald   var  langvarigt   og   fortjent  efter   sidste 

nummer",    og    i    Vejle  , Bifaldet  var  stort  aftenen  igennem,  ikke 

mindst  efter  sidste  sang".  (Social  Demokraten,  Banders,  Vejle  Amts 
Folkeblad). 

De  danske  numre  overraskede  og  glædede  dem,  som  ikke  var  klare 

over  de  engelsk-talende  missionærers  sprogkundskaber.  „ Det  blev 

en  virkelig  betagende  oplevelse  at  høre  det  rejsende  mormonmissio- 
nær-sangkor. Koret  udmærkede  sig  ved  sine  varme  melodiske  stem- 
mer og  en  fremragende  klar  tekstudtale,  der  gjorde  det  muligt  for 
alle  i  salen  at  få  fat  i  hvert  eneste  ord.  Ikke  mindst  fortolkningen  af 
danske  sange  var  aldeles  fremragende".  ( Social  Demokraten,  Randers  i . 

„ Så  godt    sang  herrernes  dobbelt-kvartet,    at  publikum  forlangte 

„Natten  er  så  stille"  en  ekstra  gang.  Med  den  sang  kan  de  tage  kon- 
kurrencen  op  med  ethvert  af  vore  hjemlige  kor".  (Viborg  Stifts  Fol- 
keblad).   I  Aarhus:    Man  lagde  særligt  mærke  til  dameterzettens 

stemningsfulde  gengivelse  af  den  gamle  danske  folkevise  „Stal  t 
Elselil"." 

Korets  akkompagnatør  var  ældste  Th.  Skabelund.    Mange  gange  im- 

ponerede  han  tilhorerne  ved  sin  fremførelse  af  Sibelius,  Chopin  og 
andre  komponister.  „Aftenens  største  overraskelse  var  vel  nok  den 
amerikanske  koncertpianist  Th.  Skabelund,  som  med  sit  spil  bragte 
noget  af  det  store  sus  frem  — ".  (Horsens  Avis).  Ofte  måtte  ældste 
Skabelund  nøjes  med  et  klaver,  der  ikke  var  særlig  godt,  som  f.  eks. 
i  Frederikshavn,  hvor  han  måtte  „kæmpe  energisk  med  et  genstridigt 
klaver".    (Frederikshavn  Avis).   Mange  gange  lød  kommentarerne  som 

i  Viborg:    „ Man  havde  gerne  hørt  ham  ved  et  flygel".    Imidlertid 

var  ældste  Skabclund  alt  i  alt  i  stand  til  at  få  et  godt  resultat  ud  af 
selv  de  værste  klaverer  —  glædede  alle,  der  var  tilstede. 

Koncerterne  hlev  afholdt  i  21  forskellige  byer.  Hele  rejsen  gjorde 
koret  pr.  tog.  Den  tid,  der  blev  tilbragt  i  toget,  viste  sig  at  være  en 
værdifuld  propaganda  for  missionærerne.  Togfunktionærerne  blev 
snart  godt  kendt  med  „de  rejsende  mormonmissionærer".  Indloge- 
ring blev  i  de  fleste  tilfælde  ordnet  af  kirkens  medlemmer.  Korets 
medlemmer  var  overvældet  af  den  hjælp  og  støtte,  som  kirkens  med- 
lemmer i  de  forskellige  grene  ydede  dem.  Uden  denne  støtte  fra  de 
lokale  medlemmer  kunne  koncerterne  ikke  være  blevet  den  sukces, 
de  blev. 

På  den  korte  tid  af  33  dage  sang  koret  ialt  41  gange,  for  ialt  ca. 
0000  tilhørere.  Foruden  ved  de  på  forhånd  fastsatte  aftenkoncerter 
sang  de  på  hospitaler,  alderdomshjem,  sanatorier,  i  foreninger,  og 
ved  grenskonferencer.  Hvert  eneste  program  virkede  efter  sin  hen- 
sigt:   Venskab  og  velvilje  kom  missionærerne  i  møde. 

Ikke  alene  har  vi  set  gode  resultater,  men  uden  tvivl  vil  vi  se  frug- 
terne af  det  i  fremtiden. 

Evangeliet  blev  præsenteret,  ikke  véd  Skriften,  men  gennem  „Songs 
of  the  West". 

Myles  C.  Jones. 


Vi  vil  gerne  udtrykke  vor  store  påskønnelse  og  tak  til  koret  for 
dets  store  arbejde  og  til  alle  medlemmer  og  venner,  som  har  været 
så  venlige  og  hjælpsomme  overfor  de  syngende  missionærer  og  taget 
sig  så  vidunderligt  af  dem. 

Vi  vil  også  gerne  udtale  vor  tak  til  broder  Einar  Corelli  for  hans 
storartede  hjælp  og  bistand,  og  ligeledes  til  ældste  Myles  Jones  fol- 
det store  arbejde,  han  har  udført  ved  arrangementet  af  tournéen. 

Missions  præsident  skab  el. 


Kirken  ude  omkring. 

Der  var  ved  slutningen  af  1950  2981  Kvindelig  hjælpeforenings 
organisationer  med  127.550  medlemmer.  Disse  søstre  gav  omkring 
1.249.613  timer  af  deres  tid  til  syning  for  Kvindelig  hjælpeforcning, 
og  besøgte  182.358  syge  og  hjembundne.  Desuden  skænkede  de  til 
velfærdsarbejdet  33.488  stykker  beklædningsgenstande,  som  var  for- 
arbejdet på  de  regelmæssige  arbejdsmøder. 

Der  er  i   Kirkens  missioner  17.539  horn   indskrevet  i   Primary  og  i 
Kirkens  wards  139.684.    Tilsammen   157.223. 


Den  nederlandske  missionspræsidents  hustru,  inrs.  John  P.  Lilly- 
white,  døde  den  22.  deeemher  1951  i  Haag,  Holland,  hvor  hun  ud- 
førte sin  tredie  mission  til  Nederlandene  sammen  med  sin  mand. 
Begravelseshøjtideligheden  blev  afholdt  den  10.  januar  1952  i  Brig- 
ham City,  Utah. 


Det  næstældste   tidsskrift  i   Kirken  i  Amerika,  som  endnu   udgives, 
„The  Juvenile  Instructor",  har  påbegyndt  sin  86.  årgang. 


I  november  måned  1951  stod  Alberta  Ward,  Canada,  øverst  mod 
hensyn  til  deltagelse  i  søndagsmøderne,  idet  41  c/c  af  dets  medlem- 
mer havde  været  tilstede  i  månedens  løb. 


Øverst  med  hensyn  til  kredslærerarbejdet  stod  Cottonwood  Stake  i 
Salt  Lake  City  og  Wilford  Stake,  også  i  Salt  Lake  City,  begge  med 
98  %. 


Forårskonfereneerne  1952  afholdes: 

Odense 29.,  30.  og  31.  marts. 

Kobenhavn 5.,  0.  og  7.  april. 

Aarhus 19.,  20.  og  21.  april. 

Aalborg 20.,  27.  og  28.  april 

Esbjerg 3.,  4.  og  5.  maj. 

Følgende   møder   vil   blive   afholdt  ved  hver  af  konferencerne: 

Fredag    Missionærsammenkomst. 

Lørdag    kl.  15,00   Specielt   mode    for   Kvindelig   hjælpo- 

forenings  præsidentskaber    og    sekre- 
tærer. 

Lørdag    kl.   19,30   Koncert. 

Sondag    kl.     8,30   Præstedømsmøde. 

kl.     8,30   Kvindelig   hjælpeforeningsmode   for 

alle  medlemmer  og  venner. 

kl.   10,00   Søndagsskole. 

kl.  14,30   Specielt  mode,  hvortil   alle  indbydes. 

kl.   19,00   Aftengudstjeneste. 

Mandag  kl.     8,00   Missionær-vidnesbyrdmode. 

kl.   19,30   Bazar  eller  fest. 

Missionspræsidentskabet. 

Referater  fra  grenskonferencerne. 

Frederikshavn  12. — 13.  Januar. 

Grenskoriferencen  i  Frederikshavn  åbnedes  lørdag  aften  med  en 
fest.  Efter  et  lille  program  og  forskellige  lege  blev  der  serveret  for- 
friskninger.   Alle  tilstedeværende  morede  sig  dejligt. 

Sondag  morgen  kl.  9  afholdtes  et  møde  for  velfærdsarbejdet. 

Søndagsskolen  begyndte  kl.  10.  Programmet  blev  udført  af  såvel 
voksne  som  børn  med  sange  og  taler.  De  fleste  søskende  fik  lejlighed 
til  at  bære  deres  vidnesbyrd  for  forsamlingen. 

Konferencens  motto  var:    „Af  deres  frugter  skal  du  kende  dem". 

Kl.  18  afholdtes  et  funktionærmøde  for  grenens  samlede  funktio- 
nærer. I  dette  møde  fik  vi  lejlighed  til  at  diskutere  grenens  proble- 
mer og  vanskeligheder.  Det  var  et  virkeligt  opbyggende  møde  for 
os  alle. 

Konferencens  højdepunkt  var  aftenmødet,  som  begyndte  kl.  19. 
Gennem  de  vidunderlige  taler  og  de  smukke  vidnesbyrd  følte  vi  vir- 
kelig, at  Guds  ånd  var  tilstede.  L.  A. 

Herning  12. — 13.  januar. 

Konferencen  begyndte  med  en  fest  om  lørdagen,  hvor  broder  Ejnar 
Due  Jensen  fra  Horsens  var  så  venlig  at  komme  og  vise  os  lysbilleder, 
hvorefter  vi  legede  forskellige  lege,  og  missionærerne  serverede  ame- 
rikansk kræs. 

Søndagen  begyndte  med  velfærdsmøde,  derefter  søndagsskole,  og 
eftermiddagen  optoges  af  genealogisk  møde  samt  grensfunktionær- 
møde.    Aftenen  sluttede  med  gudstjeneste. 

Der  var  18  deltagere,  og  alle  møderne  overværedes  af  1.  rådgiver 
i  Missionspræsidentskabet,  præsident  Ejnar  Nielsen. 

Vi  har  grund  til  at  være  taknemmelige  for  en  dejlig  konference. 

R.  D. 

Vejle  26. — 27.  januar. 

Konferencen  indledtes  lørdag  aften  med  en  filmsaften.  Broder  Ej- 
nar Jensen  fra  Horsens  viste  nogle  interessante  billeder  fra  en  rejse, 
han  har  foretaget  gennem  Schweiz  til  Italien.  Det  var  en  underhol- 
dende aften,  hvor  der  var  ca.  23  søskende  og  venner  tilstede. 

Søndag  kl.  10  samledes  vi  til  søndagsskolen,  hvor  der  var  forskel- 
lige taler  og  sange  på  programmet,  og  til  slut  fik  næsten  alle  lokale 
søskende  lejlighed  til  at  udtale  deres  glæde  over  arbejdet  i  Kirken 
og  bære  deres  vidnesbyrd  om  Herrens  vidunderlige  værk.  Kl.  14,15 
afholdtes  funktionærmøde,  og  kl.  15  genealogisk  møde,  hvor  vi  lærte 
meget  interessant  om  det  genealogiske  arbejde.  Kl.  19  var  konferen- 
cens sidste  møde,  hvor  vi  hørte  mange  vidunderlige  taler  afvekslende 
med  sang  og  musik.  Der  var  mødt  29  søskende  og  venner.  En  vidun- 
derlig konference  var  til  ende,  hvor  Guds  ånd  havde  velsignet  os  i 
rigt  mål,  og  alle  gik  stvrkede  derfra.  K.  S. 

Esbjerg  26. — 27  januar. 

Lørdag  den  26.  januar  afholdt  missionærkoret  koneert  på  Hotel 
Spangsberg.    Der  var  stor  tilslutning,  idet  der  var  ea.  250  tilstede. 

Søndag  morgen  kl.  8,30  afholdt  præstedømmet  og  Kvindelig  hjælpe- 
forening velfærdsmøde  under  ledelse  af  grensforstander  Johs.  Søren- 
sen.  Tilstede  33. 

Kl.  10  var  der  et  dejligt  søndagsskolemøde  med  et  .forprogrum  ved 
børneklasserne.  Derefter  var  der  fire  korte  taler  med  hovedemnet 
„Søger  først  Guds  rige".    Tilstede  62. 

Kl.  17,45  afholdtes  grcnsfunktionærmøde.  Grenens  bestyrelser  blev 
opretholdt,  og  der  var  instruktioner  for  G.  U.  F.  og  Kvindelig  hjælpe- 
forening.  Grensforstander  Johs.  Sørensen  omtalte  budgetplanen  og 
de  forskellige  måder  at  fremskaffe  penge   til  budgettet.    Tilstede   12. 

Kl.  19  afholdtes  gudstjeneste  med  gode  opbyggende  taler  af  grens- 
forstanderen,  distriktspræsidenten  og  missionspræsidenten.  Mis- 
sionærkoret medvirkede  og  gav  mødet  en  vidunderlig  stemning,  „for 
de  helliges  sang",  siger  Herren,  „er  efter  mit  hjerte".    Tilstede  78. 

Alle  møderne  var  under  præsidium  af  missionspræsident  Edward 
H.  Sørensen. 

Medens  missionærkoret  var  i  Esbjerg,  havde  de  lejlighed  til  at 
synge  på  Centralsygehuset  og  De  gamles  Hjem,  og  også  G.  U.  F.  nød 
godt  af  dets  smukke  sang. 

Som  overalt  hvor  de  hellige  samles  til  konference,  er  det  en  styrke 
og  glæde  at  være  med  i  disse  møder,  „for  Herren  har  talt  til  jorden 
påny.    Guds  tjenere  er  ude  med  dette  glade  budskab".  J.  A.  S. 


Nyborg  26. — 27.  januar. 

Nyborg  havde  som  indledning  til  grenskonfereneen  en  udmærket 
underholdning  lørdag  den  26.  januar.  For  de  18  tilstedeværende  var 
det  en  god  og  fornøjelig  aften,  hvor  der  blev  fremvist  film,  leget  og 
serveret  forfriskninger. 

Søndag  morgen  begyndte  med  et  velfærdsmøde  for  præstedømmet 
og  Kvindelig  hjælpeforening,  hvor  distriktspræsident  James  O.  Mason 
og  præsident  William  Hansen  talte  om  velfærdsplanen,  dens  frem- 
gang og  dens  store  betydning.   Tilstede  13. 

Kl.  10  afholdtes  søndagsskole,  hvor  grenens  medlemmer,  både 
voksne  og  børn  deltog  i  en  række  taler  ud  fra  konferencens  emne 
Matth.  5:  8  „Salige  er  de  rene  af  hjertet,  thi  de  skulle  se  Gud",  og 
hvor  børnekoret,  dirigeret  af  søster  Hilma  Skov,  sang  et  par  dejlige 
sange.    Tilstede  20. 

Aftenmødet  kl.  19  var  en  vidunderlig  oplevelse.  Man  fik  virkelig 
rigt  udbytte  af  de  forskellige  inspirerende  og  opbyggende  taler,  der 
blev  holdt.  Desuden  medvirkede  det  nyoprettede  Nyborg  sangkor 
med  et  par  af  Kirkens  smukke  sange.   Tilstede  17  Y.  V.  N. 

Kredslærernes  budskab 


Ellevte  trosartikel. 

Vi  fordrer  ret  til  at  dyrke  (lud  den  almægtige  i  overenssteininel.se 
med  vor  egen  samvittigheds  bydende  og  indrømmer  alle  mennesker 
den  samme  rettighed,  lad  dem  tilbede  hvadsomhelst,  hvorsomhelst  og 
på  hvilken  måde  de  behager. 

Denne  trosartikel  skiller  sig  fra  de  andre  12  ved  at  benytte  ordet: 
fordrer.  Vi  stiller  her  et  krav,  —  et  krav,  som  i  alle  demokratiske 
lande  med  De  forenede  Stater  som  forbillede,  betragtes  som  en  selv- 
følge, og  vi  tror,  at  de  mænd,  som  har  givet  grundloven  i  disse  lande 
denne  passus,  var  inspireret  og  handlede  i  overensstemmelse  med 
Guds  vilje  og  derved  bekræftede  også  her  på  jorden  den  handlefri- 
hed under  ansvar,  som  blev  givet  menneskene  i  det  store  råd  i  him- 
melen længe  før  denne  jord  rullede  ind  i  sin  bane.  Sørgeligt  kun, 
at  små  mennesker  ikke  har  det  samme  storsyn  og  respekt  for  andres 
tro  og  opfattelse  som  disse  inspirerede  statsmænd.  —  Forfølgelserne 
af  os  og  andre  selvstændigt  tænkende  er  et  bevis  på  dette,  —  og  her 
trænger  mennesker  endnu  til  at  lære  meget  for  de  virkelig  handler  i 
overensstemmelse  med  grundlovens  ånd. 

Mærkeligt  nok  har  religiøse  mennesker,  som  dog  alle  bekender  sig 
til  det  samme  bud  om  at  elske,  været  de  mest  intolerante,  ■  men 
lad  os  vise  del  gode  eksempel,  når  vi  søger  at  hævde  vor  opfattelse, 
at  det  sker  i  langmodighed,  mildhed,  sagtmodighed  og  uskrømtet 
kærlighed,  uden  at  håne  eller  latterliggøre  nogens  tro  og  tænkemåde, 
—  da  handler  vi  i  grundlovens  ånd  og  efter  sidste  del  af  vor  11.  tros- 
artikel. Ejnar  Nielsen 


„Nyt  fra  hjælpeorganisationerne" 


Kvindelig  hjælpeforening. 

Den  17.  marts  vil  det  være  110  år  siden  Kvindelig  hjælpeforening 
første  gang  blev  organiseret,  og  i  dag  glæder  titusinder  af  kvinder 
sig  over,  at  den  blev  stiftet.  De  ser,  at  den  går  fremad  på  en  strålende 
måde,  taknemlige  for  arven  fra  fortiden,  trofast  og  ydmygt  mødende 
kravene  af  i  dag,  og  læggende  planer  og  byggende  op  for  fremtiden. 

De  indrømmer,  at  himlens  velsignelser  i  sandhed  hviler  over  denne 
forening. 

Evangeliets  ånd,  som  virker  i  Kvindelig  hjælpeforenings  medlem- 
mers liv,  får  dem  til  at  søge  efter  de  udødelige  skatte  og  ikke  være 
tilfredse  med  flygtige  værdier.  Den  giver  dem  oplevelser,  som  brin- 
ger virkelig  og  varig  glæde.  Den  undertrykker  deres  egoisme  og  får 
den  kritiske  ånd  hos  dem  til  at  flygte.  Den  jager  frygten  bort  og 
skaber  tillid.    Den  får  dem  til  at  anerkende  og  respektere  deres  inspi- 

rerede  ledere  og  byder  dem  at  adlyde  deres  lederskab.  Ikke  en  mod- 
stræbende lydighed,  men  en  frivillig  lydighed,  fremkaldt  af  kærlig- 
hed. Den  lofter  dem  op  over  de  små  ting  i  livet  til  et  rige  med  det, 
som  er  godt  og  værd  at  prise.  Den  sætter  dem  i  stand  til  at  leve  et 
nyttigt,  lykkeligt  liv. 

Vi  beder,  at  denne  ånd  må  leve  i  hjertet  hos  alle  vore  medlemmer, 
og  at  De  ved  at  deltage  i  vore  møder  kan  opnå  kundskab  om  evange- 
liet, være  lydige  mod  dets  lærdomme,  og  vise  villighed  til  at  holde  de 
bud,  som  vor  Fader  i  himlen  har  givet  os 

Må  vi  på  denne  fødselsdag  atter  udtrykke  vor  påskønnelse  og  tak- 
nemlighed mod  Dem  alle  for  Deres  flid  og  trofasthed. 

Vi  har  foreslået  forskellige  ideer  til  Deres  møde  den  17.  marts  og 
håber,  at  denne  17.  marts  må  blive  en  dag,  som  De  vil  huske. 

Kvindelig  hjælpeforenings   hovedbestyrelse. 


Søndagsskolen. 

Lad  os  mindes  Herrens  død, 
når  vi  nyder  vand  og  brød. 
Du  dit  liv  for  os  har  givet, 
for  hver  synder  her  i  livet. 

(Nadververs  for  marts — april). 

HERRENS  HUS  ER  ET  ORDENS  HUS.  Alt  har  sin  tid  og  sin  plads. 
Når  vi  har  problemer  og  vanskeligheder,  så  lad  os  tage  dem  op  på 
rette  tid  og  sted.  Vi  bør  bringe  vore  problemer  frem  i  funktionær- 
møderne eller  til  forstanderskabet.  Kom  aldrig  frem  med  problemer- 
ne under  søndagsskolen  eller  overfor  dem,  som  ikke  har  noget  med 
problemerne  at  gøre. 

VÆR  REREDT.  Lad  os  bruge  drengespejdernes  motto  og  „være  be- 
redt". Forstanderne,  lærerne,  sekretærerne,  organisterne,  sangleder- 
ne, alle  bør  være  forberedt  og  forsynet  med  de  ting,  der  skal  bruges 
under  mødet.  Røger  og  bekendtgørelser  skal  findes  frem,  før  mødet 
begynder.  Se  efter,  at  de,  der  skal  tale,  er  tilstede  og  er  på  deres 
plads.  Sanglederen  og  organisten  må  have  sangene  og  musikken  fun- 
det frem  og  parat.  Sanglederen  bør  ikke  vente  til  sidste  øjeblik  med 
at  rejse  sig  og  lede  sangen,  men  rejse  sig  i  god  tid,  før  organisten  er 
færdig  med  at  spille  sangen  igennem. 

KOM  IKKE  BAGUD.  Vi  er  blevet  gjort  opmærksom  på,  at  mange  al 
klasserne  er  bagefter  med  deres  lekticarbejde.  Der  er  en  bestemt 
plan  i  missionen,  som  skulle  følges.  Hver  søndagsskole  i  den  danske 
mission  skulle  studere  den  samme  lektie  på  den  samme  søndag.  Ja- 
nuar måned  er  beregnet  til  at  indhente  sidste  års  lektiearbejde  for 
dem,  som  er  bagud.  Alle  skulle  have  begyndt  de  nye  lektier  senest  i 
begyndelsen  af  februar.  Alle  de,  som  ikke  har  gjort  det,  bør  straks 
begynde  på  de  nye  lektier.    Når  De  begynder  på  de  nye  lektiehefter, 

Så  indhent  til  det  sted,  hvor  De  skal  være  i  forhold  til  resten  af  mis- 
sionen og  sørg  for  at  være  a  jour.  Når  De  har  indhentet,  hvad  De 
skal,  så  tag  een  lektie  hver  sondag,  ikke  mere  og  ikke  mindre. 

Søndagsskolens  hovedbestyrelse. 

Ungdomsforeningen. 

Noget  at  se  hen  til.  Vi  kan  alle  huske  ungdomsstævnet  i  Koben- 
havn  i  1951,  hvis  højdepunkt  var  søndagsmøderne,  hvor  ungdommen 
i  den  danske  mission  gennem  deres  vidunderlige  vidnesbyrd  tog  imod 
udfordringen:  „Vælg  i  dag,  hvem  I  vil  tjene",  som  blev  præsenteret 
under  stævnet. 

Nu  er  et  endnu  større  og  bedre  stævne  undervejs  i  1952.  Ikke  een 
eneste  i  den  danske  mission  vil  ønske  at  gå  glip  af  den  store  begi- 
venhed i  Aarhus.  Forskellige  aktiviteter  såvelsom  specielle  møder  vil 
bidrage  til  at  sætte  kulør  på  begivenheden.  Dans,  musik  og  skuespil 
vil  blive  præsenteret  gennem  massedeltagelse  af  medlemmer  af  ung- 
domsforeningerne i  hele  missionen.  En  uforglemmelig  oplevelse 
garanteres  alle,  der  deltager.  Dette  er  chancen  til  at  vise,  hvad  der 
er  blevet  udfort  i  ungdomsforeningerne  gennem  det  forløbne  år. 
Dette  er  lejligheden  til  at  se,  hvad  ungdomsforeningen  kan  tilbyde  i 
det  kommende  år.  Vi  vil  være  i  stand  til  at  se,  hvad  der  er  blevet 
gjort,  og  hvad  der  kan  gøres  indenfor  G.  U.  F. 

Planlæg  Deres  sommerferie  nu.  Funktionærer  og  lærere,  I  bør 
opmuntre  alle  medlemmer  i  jeres  gren  til  at  komme  tilstede.  Sæt  jer 
som  mål  at  få  100  %  til  at  komme  tils,tede  og  deltage. 

Datoerne  er  lette  at  huske:   27.,  2S.  og  29.  juni.   Og  stedet  er  Aarhus. 

En  påmindelse.  „Guds  hus  er  et  ordens  hus".  Hovedbestyrelsen 
vil  gerne  opmuntre  alle  organisationerne  til  at  sørge  for  at  føre  deres 
bøger  å  jour.  Skriv  nøjagtigt  referat  over  alle  møder  og  hvor  mange 
der  er  tilstede.  Månedsrapporten  skal  indsendes  til  hovedbestyrelsen 
straks  efter  det  sidste  møde  i  hver  måned.  Sørg  for,  at  disse  rappor- 
ter bliver  udfyldt  fuldstændigt  og  nøjagtigt,  før  de  sendes  til  Køben- 
havn. Kapporter,  som  ikke  er  nøjagtige  eller  komplet  udfyldt,  vil 
blive  sendt  tilbage  til  organisationerne  til  rettelse. 

Ungdomsforeningens   hovedbestyrelse. 

Primary. 

Vor  kirke  er  kendt  over  hele  verden  for  sin  fine  musik.  Det  er  på 
grund  af  den  betydning,  vi  tillægger  den,  og  den  lejlighed  vi  har  til 
at  synge  i  alle  vore  organisationer,  lige  fra  vore  tidligste  år.  Som 
Primary-arbejdere  har  vi  lejlighed  til  at  lægge  grunden  til  denne  mu- 
sikalske opdragelse  og  til  at  lære  børnene  at  synge  deres  sange,  såle- 
des at  de  kan  være  behagelige  for  vor  Fader  i  himlen.  Musik  er  i 
sandhed  en  guddommelig  gave  fra  Gud,  og  de,  som  bruger  den  med 
forståelse,  vil  blive  velsignet  med  hans  ånd. 

At  få  det  mest  mulige  ud  af  denne  opgave  er  vort  mål,  at  forøge 
barndommens  glæde,  at  hjælpe  med  til  at  opbygge  en  Andelig  bag- 
grund og  også  give  lejlighed  til  gruppesang.  Musikken  har  så  stor 
plads  i  Primary-programmet,  at  det  er  vor  pligt  at  gøre  så  meget  ud 
af  den,  vi  kan,  og  det  er  slet  ikke  nødvendigt  at  være  musiker. 

Der  er  ikke  kun  een  måde,  der  er  den  bedste  til  at  lære  andre  en 
sang,  men  der  er  mange  måder,  og  hver  af  dem  kan  anvendes,  hvor 
det  passer  bedst.  Fælles  for  alle  metoder  er:  1.  Alvorlig  interesse  for 
den  sang,  som  skal  læres.  2.  En  begejstret  holdning.  3.  Ægte  kærlig- 
hed til  børnene  i  gruppen.    4.  God  forberedelse. 

Enhver  sang  må  først  præsenteres  og  læres.  Al  undervisning  fin- 
der bedst  sted,  når  forholdene  er  gunstige.  Børnene  vil  lære  deres 
sange  lettere  og  synge  med  større  frihed  og  interesse,  hvis  man  har 
fremelsket  hos  dem  en  glad  iver  efter  at  være  med. 

Det  er  vor  bøn,  at  De  vil  bruge  den  lejlighed,  De  har,  til  at  lære 
vore  små  børn  glæden  ved  at  synge. 

Primary  hovedbestyrelse. 

Esbjerg  Primary  havde  tirs- 
dag den  18.  december  1951  en 
vellykket  julefest.  Børnene  hav- 
de øvet  sig  flittigt,  og  det  var 
en  fornøjelse  at  overvære  pro- 
grammet, som  foregik  på  sce- 
nen. En  julenisse  overrakte  til 
slut  børnene  deres  forarbejdede 
julegaver:  papirkurve,  julekur- 
ve og  andre  ting.  Alle  børnene 
fik  ligeledes  en  pose  med  ap- 
pelsiner og  andre  godter.  Til  allersidst  var  der  sanglege,  og  børnene 
morede  sig  dejligt.  ,  C.  P. 


Genealogisk  forening. 

Døden  er  noget,  som  angår  alle  mennesker,  og  følgelig  stiller  mange 
— om  desværre  ikke  alle,  dette  spørgsmål  til  sig  selv,  hvad  foregår 
der  med  os,  når  vi  lukker  vore  øjne?  Det  er  sikkert  kun  få  mennesker 
—  selv  blandt  de,  der  tror  på  et  liv  efter  døden  —  som  gør  sig  tanker 
angående,  hvad  der  sker  med  dem,  og  derfor  er  det  vor  opgave  inden- 
for Genealogisk  forening,  at  virke  med  til  at  skabe  oplysning  om  dette 
problem. 

Interessen  blandt  folk  for  livet  hinsides  er  i  virkeligheden  stor.  Er 
det  aldrig  hændt  dig,  at  du  ved  samtale  med  venner  og  bekendte  om 
livet  efter  døden  og  frelse  for  de  døde,  har  opdaget,  hvor  stor  en  plads 
disse  spørgsmål  indtager  i  folks  tankegang?  Og  det  er  jo  ,kun  ret  na- 
turligt, at  dette  optager  ethvert  menneskes   tanker,   thi   hvor   stor   en 

rolle  spiller  det  ikke,  at  vi  har  den  rette  forståelse  af  livet,  for  at  vi 
kan  få  det  mest  positive  udbytte  ud  af  det. 

Fornylig  var  der  i  radioen  en  udsendelse  om  mikrofotografering, 
og  der  er  ingen  tvivl  om,  at  der  i  denne  udsendelse  blandt  mange 
folk  blev  sået  en  sæd,  som  kunne  blive  frugtbringende,  om  den  blev 
bearbejdet  rigtig. 

Medlemmerne  i  den  danske  mission  må  derfor  betragte  det  som  en 
opgave  for  dem  at  give  de  undersøgere,  der  viser  interesse  for  frelse 
og  dåb  for  de  døde,  en  naturlig  forklaring  på,  hvorfor  disse  emner 
hører  til  vore  store  principper.  Udeluk  al  mystik  og  uklarhed,  og 
bibring  tilhørerne  en  virkelig  forståelse,  så  vil  de  fatte  interesse  for 
andre  af  Kirkens  principper,  og  finde  det  naturlige  og  sande  i 
dem  også. 

Genealogisk  forenings  hovedbestyrelse. 


Fra 


missionsmar 


ken 


D 

KØBENHAVN: 

3.   februar: 
Annalisa    Margit      Christiansen, 

døbt  af  ældste  Alma  D.  Andersen, 
håndspålæggelse  af  ældste  John 
B.  Nielsen. 

Edith  Marie  Munch,  døbt  af 
ældste  Alma  D.  Andersen,  hånds- 
pålæggelse af  samme. 

ESBJERG :  Markus 

1.  j  a  n  u  a  r :  gelse    af 

Bruno    Hugo    Robert    Naumann,  sen. 

Vi    ønsker    de    nye    søskende  hjertelig    til 
i  Kirken. 


AB 

døbt  af  ældste  Allen  R.  Miekelsen, 
håndspålæggelse  af  ældste  Markus 
Gregersen. 

Marie     Krestine      Agnes     Balje 
Naumann,  døbt  af  ældste  Allen  R. 
Mickeisen,        håndspålæggelse      af 
ældste  Keith  Hone. 
2  6.  ja  n  uar: 

Børge  Olsen,  døbt  af  ældste 
Gregersen,  båndspålæg- 
ældste   Allen   R.    Mickel- 

lykke     og    velkommen 


Velsignelser: 

Randers:  6.  januar:  Jacob  Erling  Jens  Christensen  og  Stella  Jørga 
Andrea  Christensens  datter,  Bente  Ørum  Christensen,  velsignet  af 
ældste  Allyn  R.  Mahoney. 

Ordinationer: 

Aalborg:  29.  oktober  1951:  Harald  Ejner  Jensen  ordineret  til  læ- 
rer af  ældste  Te  od-o  re  A.  Madsen. 

Slagelse:  6.  januar:  Walther  Collingford  Hansen  ordineret  til 
præst  af  ældste  Howard  E.  Otteson. 

6.  januar:  Jens  Gunnar  Andersen  ordineret  til  diakon  af  præst 
Kjeld  Egon  Petersen. 

København:  13.  januar:  Carlo  Leis  ordineret  til  lærer  af  mis- 
sionspræsident Edward  H.  Sørensen. 

Aage  Kermit  Larsen  ordineret  til  lærer  af  missionspræsident  Ed- 
ward H.  Sørensen. 

Bent  Arthur  Jensen  ordineret  til  ældste  af  missionspræsident  Ed- 
ward H.  Sørensen. 

Erik  Sigurd  Jensen  ordineret  til  præst  af  ældste  Bent  Arthur  Jensen. 

Hans  Peter  Vilhelm  Hansen  ordineret  til  ældste  af  ældste  Harry  B. 
Petersen. 

Ejnar  Corelli  ordineret  til  præst  af  ældste  Harry  B.  Petersen. 

Randers:  27.  januar:  Basmus  Anton  Lundgaard  Jensen  ordineret 
til  lærer  af  ældste  Werner  Sigfred  Bønne. 

Jens  Karl  Jensen  ordineret  til  præst  af  ældste  Leon  McCarrey. 

Dødstald: 

København:  Den  29.  januar  døde  søster  Ingeborg  Marie  Ander- 
sen, 72  år  gammel.    Æret  være  søster  Andersens  minde! 

Fødselsdag: 

Esbjerg:  Søster  Petra  Olsen  fyldte  den  21.  januar  00  år.  Hjertelig 
til  lykke  ! 


Emigrationer: 

Aalborg:    Den  10.  oktober  1951  emigrerede  Ellen  Margrethe  Cha; 
lotte  Kilde  til  Detroit,  Mich. 


Missionærankomster: 

Følgende  missionærer  er  ankommet  til  den  danske  mission: 
3.  februar:     Beuben    Lavon    Bingham,    beskikket    til    at    arbejde    i 
Odense. 

Delmer  Eugene  Hunt,  beskikket  til  at  arbejde  i  Odense. 

Elmo  Basmussen,  beskikket  til  at  arbejde  i  Aalborg. 

Dennis  William  Christensen,  beskikket  til  at  arbejde  i  Aalborg. 

Missionærforflyttelser: 

28.  januar:    Wm.  E.  Lund  fra  Skive  til  Odense. 
Frank  Jørgensen  fra  Vejle  til  Odense. 
Stant  Johnson  fra  Vejle  til  Aarhus. 
Baydon  Madsen  fra  Herning  til  Aarhus. 
Darrell  Biekmore  .fra  Aarhus  til  Herning. 
Chas.  K.  Arnold  fra  Aalborg  til  Skive. 

Vi  mødes  til  G.  U.  F.-stævnet  i  Aarhus  den  27.,  28.  og  29.  juni! 


